title: Návrh nariadenie Rady (ES) č. …/... z […] o spoločných pravidlách pre dovozy z určitých tretích krajín (kodifikované znenie)

text:
SK

|[pic]                     |KOMISIA EURÓPSKYCH SPOLOČENSTIEV                                                                                |

                                        V Bruseli
                                        KOM(2006)

                                                                      Návrh

                                                          NARIADENIE RADY (ES) č. …/...

                                                                      z […]

                                           o spoločných pravidlách pre dovozy z určitých tretích krajín

                                                              (kodifikované znenie)

                                                                 DÔVODOVÁ SPRÁVA

1.    V rámci Európy občanov Komisia prikladá veľkú dôležitosť  zjednodušovaniu  a sprehľadňovaniu  práva  Spoločenstva  s cieľom  jeho  lepšieho
       pochopenia a sprístupnenia občanovi, dávajúc mu nové príležitosti, ako aj šancu na efektívnejšie  využívanie  osobitných  práv,  ktoré  mu
       poskytuje.

       Tento cieľ však nemožno dosiahnuť pokým pretrváva stav rozptýlenia mnohých ustanovení, opakovane a často pozmenených v podstatnom rozsahu,
       vo viacerých právnych aktoch, a to počínajúc pôvodným právnym aktom až po jeho poslednú zmenu a doplnenie, čo  si  vyžaduje  vyčerpávajúce
       hľadanie a komparáciu mnohých právnych aktov za účelom identifikácie pozitívneho práva.

       Jasnosť a prehľadnosť práva Spoločenstva preto so sebou prináša potrebu častej kodifikácie pozmenených právnych aktov.

2.    Komisia sa z daného dôvodu 1. apríla 1987[1] rozhodla inštruovať svojich úradníkov, aby pristúpili ku kodifikácii všetkých  právnych  aktov
       najneskôr po ich desiatej zmene a doplnení. Avšak zdôraznila, že ide o minimálnu požiadavku, keďže príslušné oddelenia by sa mali v záujme
       prehľadnosti a správneho pochopenia predpisov Spoločenstva usilovať o kodifikáciu ich sa týkajúcich právnych aktov v kratších intervaloch.

3.    V podobnom zmysle vyzneli aj závery Európskej rady  z Edinburgu  z decembra 1992[2],  v ktorých  táto  podčiarkla  dôležitosť  kodifikácie,
       poskytujúcej právnu istotu pri nachádzaní práva uplatniteľného v konkrétnom časovom momente na špecifický predmet úpravy.

       Pri kodifikácii je potrebné dodržiavať štandardné legislatívne postupy Spoločenstva.

       Vylúčenie obsahových zmien a doplnení aktov prechádzajúcich kodifikáciou umožnilo Európskemu parlamentu, Rade a Komisii 20. decembra  1994
       odsúhlasiť skrátené legislatívne konanie pre rýchle prijatie kodifikovaných právnych aktov vo forme medziinštitucionálnej dohody.

4.    Predkladaný návrh sleduje kodifikáciu nariadenia Rady (ES) č.  519/94  zo  7. marca 1994  o spoločných  pravidlách  pre  dovozy  z určitých
       tretích krajín a o zrušení nariadení (EHS) č. 1765/82, 1766/82 a 3420/83[3]. Nové nariadenie nahrádza viaceré právne akty tvoriace predmet
       kodifikácie[4]. Návrh plne zachováva obsah kodifikovaných právnych aktov a obmedzuje sa výlučne na ich  zjednotenie  do  jedného  právneho
       aktu, pričom formálne zmeny a doplnenia nepresahujú nevyhnutný kodifikačný účel.

5.    Kodifikačný návrh bol vypracovaný na základe predbežného konsolidovaného znenia nariadenia (ES) č. 519/94, ako aj  jeho  zmien  a doplnení.
       Toto konsolidované znenie bolo zostavené pre všetky úradné jazyky Úradom pre vydávanie úradných  publikácií  Európskych  spoločenstiev  za
       pomoci systému na spracovanie údajov. V prípade, že dochádza k prečíslovaniu  článkov,  tak  starý,  ako  aj  nový  spôsob  číslovania  je
       obsiahnutý v tabuľke, tvoriacej obsah prílohy IV kodifikovaného nariadenia.

                                            ê 519/94 (prispôsobené)

                                                                      Návrh

                                                          NARIADENIE RADY (ES) č. …/...

                                                                      z […]

                                           o spoločných pravidlách pre dovozy z určitých tretích krajín

RADA EURÓPSKEJ ÚNIE,

so zreteľom na Zmluvu o založení Európskeho spoločenstva, a najmä na jej článok 133,

so zreteľom na nástroje zavádzajúce spoločnú organizáciu  poľnohospodárskeho  trhu  a na nástroje  týkajúce  sa  spracovaných  poľnohospodárskych
výrobkov prijaté pri výkone článku 308 zmluvy, najmä na ustanovenia tých nástrojov, ktoré povoľujú  odchýlku  od  všeobecnej  zásady,  že  všetky
množstevné obmedzenia alebo opatrenia s rovnakým účinkom môžu byť nahradené výhradne opatreniami ustanovenými v tých istých nástrojoch,

so zreteľom na návrh Komisie,

so zreteľom na stanovisko Európskeho parlamentu[5],

so zreteľom na stanovisko Európskeho hospodárskeho a sociálneho výboru[6],

keďže:

                                            ê

   1) Nariadenie Rady (ES) č. 519/94 zo 7. marca 1994 o spoločných pravidlách pre dovozy z určitých tretích krajín  a o zrušení  nariadení  (EHS)
      č. 1765/82, 1766/82 a 3420/83[7] bolo opakovane[8] podstatným spôsobom zmenené a doplnené. V záujme jasnosti a prehľadnosti by sa malo toto
      nariadenie kodifikovať.

                                            ê 519/94 odôvodnenie 1 (prispôsobené)

   2) Spoločná obchodná politika by sa mala zakladať na jednotných zásadách.

                                            ê 519/94 odôvodnenie 2

   3) Podľa článku 14 zmluvy od 1. januára 1993 vnútorný trh pozostáva z oblastí bez vnútorných  hraníc,  v ktorej  je  zabezpečený  voľný  pohyb
      tovaru, osôb, služieb a kapitálu.

                                            ê 519/94 odôvodnenie 3 (prispôsobené)

   4) Uskutočnenie spoločnej obchodnej politiky v súvislosti s pravidlami pre  dovoz  je  jediným  spôsobom na zabezpečenie  toho,  aby  pravidlá
      vzťahujúce sa na obchodovanie Spoločenstva s tretími krajinami správne odzrkadľovali integráciu trhov.

                                            ê 519/94 odôvodnenie 4 (prispôsobené)

   5) Ö Väčšia jednota Õ pravidiel pre  dovozy  by  mala  byť  dosiahnutá  ustanovením,  pokiaľ  je  to  možné  vzhľadom na konkrétne  vlastnosti
      hospodárskeho systému v predmetných tretích krajinách, ustanovení podobných ustanoveniam uplatneným podľa spoločných pravidiel pre  ostatné
      tretie krajiny.

                                            ê 168/96 čl. 1 (prispôsobené)

   6) Spoločné pravidlá uplatniteľné na dovoz sa taktiež uplatňujú na výrobky Ö uhlia a ocele Õ bez toho, aby boli dotknuté  akékoľvek  opatrenia
      vykonávajúce dohodu, ktorá sa osobitne týka týchto výrobkov.

                                            ê 519/94 odôvodnenie 6

   7) Liberalizácia dovozov, konkrétne absencia akýchkoľvek kvantitatívnych obmedzení, by mala tvoriť východiskový bod pre pravidlá Spoločenstva.

                                            ê 519/94 odôvodnenie 8 (prispôsobené)

   8) V prípade Ö niektorých Õ výrobkov by mala Komisia preverovať dovozné náležitosti a podmienky, dovozné trendy,  rôzne  aspekty  hospodárskej
      a obchodnej situácie a opatrenia, ktoré je potrebné prípadne prijať.

                                            ê 519/94 odôvodnenie 9

   9) V súvislosti s týmito výrobkami sa možno ukáže, že je potrebný dohľad Spoločenstva nad niektorými z týchto dovozov.

                                            ê 519/94 odôvodnenie 10

  10) Komisia a Rada by mali prijať ochranné opatrenia vyžadované záujmami Spoločenstva, s náležitým ohľadom na existujúce medzinárodné záväzky.

                                            ê 519/94 odôvodnenie 11

  11) Avšak sa môže ukázať, že dohľad alebo ochranné opatrenia obmedzené na jeden alebo viaceré regióny Spoločenstva sú vhodnejšie ako  opatrenia
      vzťahujúce sa na celé Spoločenstvo. Avšak by také opatrenia mali byť povolené len výnimočne a v prípade, ak neexistuje iná alternatíva.  Je
      potrebné zabezpečiť, že také opatrenia sú dočasné a v minimálnom rozsahu narúšajú fungovanie vnútorného trhu.

                                            ê 519/94 odôvodnenie 12 (prispôsobené)

  12) Ak sa uplatňuje dohľad Spoločenstva, malo by prepustenie dotknutých výrobkov do voľného obehu podliehať predloženiu Ö dokumentu  dohľadu Õ,
      spĺňajúceho jednotné kritériá. Tento dokument by mal byť na základe  jednoduchej  žiadosti  dovozcu  Ö vydaný Õ  orgánmi  členských  štátov
      v rámci určitého obdobia, bez toho aby tým dovozca získal právo dovážať. Ö Dokument dohľadu Õ by preto mal byť platný iba  v období,  počas
      ktorého zostávajú dovozné pravidlá nezmenené.

                                            ê 139/96 odôvodnenie 2 (prispôsobené)

  13) V záujme dobrého správneho riadenia a na pomoc účastníkom hospodárskeho styku Spoločenstva je potrebné vhodne  prispôsobiť  obsah  a  formu
      dokumentu dohľadu tlačivom pre spoločné dovozné licencie ustanovené v nariadeniach Komisie (ES) č. 3168/94 z 21. decembra 1994,  ktorým  sa
      zavádza dovozná licencia Spoločenstva v oblasti uplatňovania nariadenia Rady (ES) č. 517/94 o spoločných pravidlách  pre  dovoz  textilných
      výrobkov z niektorých tretích krajín, ktoré nie sú zahrnuté v bilaterálnych dohodách, protokoloch, alebo iných  dojednaniach,  alebo  ktoré
      nepodliehajú iným osobitným dovozným pravidlám Spoločenstva, a ktorým sa menia a dopĺňajú niektoré ustanovenia tohto nariadenia[9], (ES) č.
      3169/94 z 21. decembra 1994, ktorým sa dopĺňa príloha III k nariadeniu Rady (EHS) č. 3030/93 o spoločných  pravidlách  pre  dovoz  určitých
      textilných výrobkov z tretích krajín a ktorým sa stanovuje dovozná licencia Spoločenstva v oblasti  uplatňovania  tohoto  nariadenia[10]  a
      (ES) č. 738/94 z 30. marca 1994, ktorým sa ustanovujú niektoré pravidlá uplatňovania nariadenia Rady (ES) č. 520/94, ktorým  sa  ustanovuje
      postup Spoločenstva pri spravovaní množstvových kvót[11], s prihliadnutím na technické vlastnosti dokumentu dohľadu.

                                            ê 519/94 odôvodnenie 13

  14) Je v záujme Spoločenstva, aby  si  Komisia  a členské  štáty  v čo  najväčšej  možnej  miere  vymieňali  informácie  vyplývajúce  z dohľadu
      Spoločenstva.

                                            ê 519/94 odôvodnenie 14 (prispôsobené)

  15) Je potrebné prijať Ö presné Õ kritériá na zhodnotenie  možnej  vážnej  ujmy  a začať  prešetrovanie, no naďalej  umožniť  Komisii  uplatniť
      v naliehavých prípadoch vhodné opatrenia.

                                            ê 519/94 odôvodnenie 15 (prispôsobené)

  16) Z tohto dôvodu by mali byť zavedené Ö podrobné Õ ustanovenia o začatí prešetrovania, o potrebných  kontrolách  a inšpekciách,  o vypočúvaní
      príslušných osôb, o zaobchádzaní so získanými informáciami a o kritériách posudzovania ujmy.

                                            ê 519/94 odôvodnenie 16

  17) Ustanovenia o prešetrovaní zavedené týmto nariadením neovplyvňujú pravidlá Spoločenstva alebo vnútroštátne pravidlá týkajúce sa  služobného
      tajomstva.

                                            ê 519/94 odôvodnenie 17

  18) Je tiež potrebné stanoviť lehoty pre začatie prešetrovania a pre stanovenie, či sú opatrenia vhodné, alebo nie,  s cieľom  zabezpečiť,  aby
      boli tieto stanovenia uskutočnené rýchlo, aby sa zvýšila právna istota pre dotknuté hospodárske subjekty.

                                            ê 519/94 odôvodnenie 18

  19) V záujme jednotnosti pravidiel pre dovozy, by mali byť formality, ktoré musia dovozcovia uskutočniť zjednodušené a mali by byť totožné, bez
      ohľadu na miesto  preclenia  tovaru.  Je  preto  potrebné  ustanoviť,  že  všetky  formality  by  mali  byť  vykonávané  s použitím  tlačív
      zodpovedajúcich vzorom priloženým k tomuto nariadeniu.

                                            ê 519/94 odôvodnenie 19 (prispôsobené)

  20)  Ö Dokumenty  dohľadu Õ  vystavené  v súvislosti  s  opatreniami  dohľadu  Spoločenstva  by  mali  byť  platné  v rámci  Spoločenstva   bez
      ohľadu na vydávajúci členský štát.

                                            ê 519/94 odôvodnenie 22

  21) Textilné výrobky nariadenia Rady (ES) č. 517/94 zo 7. marca 1994 o spoločných predpisoch pre dovoz textilných výrobkov  z určitých  tretích
      krajín, na ktoré sa nevzťahujú bilaterálne dohody, protokoly  a  iné  dojednania  alebo  iné  osobitné  dovozné  predpisy  Spoločenstva[12]
      podliehajú osobitnému zaobchádzaniu na úrovni Spoločenstva a na medzinárodnej úrovni. Preto by mali byť úplne vylúčené z rozsahu pôsobnosti
      tohto nariadenia,

                                            ê 519/94

PRIJALA TOTO NARIADENIE:

                                            ê 519/94 (prispôsobené)

                                                                  Ö KAPITOLA Õ I

                                            ê 519/94

                                                                 Všeobecné zásady

                                                                     Článok 1

                                            ê 168/96 čl. 2

1. Toto nariadenie sa uplatňuje na dovoz výrobkov s pôvodom v tretích krajinách uvedených v prílohe I, s výnimkou textilných výrobkov,  na  ktoré
sa vzťahuje nariadenie (ES) č. 517/94.

                                            ê 519/94 (prispôsobené)

2. Dovoz výrobkov uvedených v odseku 1 do Spoločenstva sa uskutočňuje voľne a teda nepodlieha žiadnym  množstevným  obmedzeniam,  bez  toho,  aby
boli dotknuté opatrenia, ktoré môžu byť prijaté podľa Ö kapitoly Õ V.

                                                                 Ö KAPITOLA Õ II

                                            ê 519/94

                                                   Konzultačný a informačný postup Spoločenstva

                                                                     Článok 2

Členské štáty informujú Komisiu, ak by si dovozné trendy vyžadovali opatrenia dohľadu alebo ochranné opatrenia. Táto  informácia  musí  obsahovať
dostupné dôkazy na základe kritérií stanovených v článku 9. Komisia bezodkladne odovzdá tieto informácie členským štátom.

                                                                     Článok 3

1. Konzultácie sa uskutočnia v rámci poradného výboru, ďalej len „výbor“, ktorý sa skladá z predstaviteľov každého členského štátu  a zo zástupcu
Komisie vo funkcii predsedu.

2. Výbor sa schádza, ak ho zvolá jeho predseda. Predseda poskytne členským štátom bez zbytočného odkladu všetky relevantné informácie.

                                                                     Článok 4

1. Konzultácie sa môžu uskutočniť buď na žiadosť členského štátu, alebo z podnetu Komisie.

2. Konzultácie sa uskutočnia do ôsmich pracovných dní od prijatia informácií ustanovených v článku 2 Komisiou, a v každom prípade pred  zavedením
akýchkoľvek opatrení dohľadu alebo ochranných opatrení Spoločenstvom.

3. Konzultácie sa týkajú najmä:

                                            ê 519/94 (prispôsobené)

a)    náležitostí a podmienok dovozu, dovozných trendov a rôznych aspektov hospodárskej a obchodnej situácie vzhľadom na predmetný výrobok;

                                            ê 519/94

b)    záležitostí týkajúcich sa správy obchodných dohôd medzi Spoločenstvom a tretími krajinami uvedenými v prílohe I;

c)    prípadných opatrení, ktoré sa majú prijať.

4. V prípade potreby môžu mať konzultácie písomnú formu. V takomto prípade Komisia informuje členské štáty, ktoré môžu vyjadriť svoje  stanovisko
alebo požiadať o ústne konzultácie v lehote piatich až ôsmich pracovných dní, podľa rozhodnutia Komisie.

                                            ê 519/94 (prispôsobené)

                                                                 Ö KAPITOLA Õ III

                                            ê 519/94

                                                      Postup Spoločenstva pre prešetrovanie

                                            ê 519/94 (prispôsobené)

                                                                     Článok 5

1. Ak je Komisii po konzultáciách zrejmé, že existujú dostatočné dôkazy odôvodňujúce prešetrovanie, Komisia  iniciuje  prešetrovanie  do  jedného
mesiaca od obdržanie informácií od členského štátu a uverejní oznámenia v Úradnom vestníku Európskej únie. Ö Toto Õ oznámenie:

                                            ê 519/94

a)    obsahuje zhrnutie obdržaných informácií a stanovuje, že všetky ďalšie relevantné informácie sa majú oznámiť Komisii;

b)    uvedie lehotu, v priebehu ktorej môžu zainteresované strany písomne oznámiť svoje stanoviská a predložiť informácie, ak sa také  stanoviská
       a informácie majú zohľadniť pri prešetrovaní;

c)    uvedie lehotu, v priebehu ktorej môžu zainteresované strany požiadať o ústne vypočutie Komisiou v súlade s odsekom 4.

                                            ê 519/94 (prispôsobené)

Ö Komisia Õ začne prešetrovanie, konajúc v spolupráci s členskými štátmi.

                                            ê 519/94

2. Komisia vyhľadáva všetky informácie, ktoré považuje za potrebné a, ak to požaduje za  vhodné,  po  porade  s výborom  sa  snaží  overiť  tieto
informácie u dovozcov, obchodníkov, sprostredkovateľov, výrobcov, obchodných združení a organizácií.

Komisii pri tejto úlohe pomáha personál členského štátu, na území ktorého sa tieto kontroly vykonávajú, za predpokladu, že  si  to  členský  štát
želá.

                                            ê 519/94 (prispôsobené)

Zainteresované strany, ktoré sa prihlásili v súlade s Ö prvým pododsekom odseku Õ 1, ako  aj  zástupcovia  vyvážajúcej  krajiny,  môžu  preskúmať
všetky informácie sprístupnené Komisii v rámci prešetrovania, odlišné od  interných  dokumentov  pripravených  orgánmi  Spoločenstva  alebo  jeho
členských štátov, za predpokladu, že sú dôležité pre obranu ich záujmov, a nie sú dôverné  v zmysle  článku  7,  a že  ich  Komisia  použije  pri
prešetrovaní. Na tento účel adresujú Komisii písomnú žiadosť uvádzajúcu požadované informácie.

                                            ê 519/94

3. Členské štáty poskytnú Komisii, na jej žiadosť  a podľa  ňou  stanovených  postupov,  informácie,  ktoré  majú  k dispozícii  o vývoji na trhu
sledovaného výrobku.

4. Komisia môže vypočuť zainteresované strany. Tieto strany musia  byť  vypočuté,  ak  o to  požiadali  písomne  v lehote  stanovenej  v oznámení
uverejnenom v Úradnom vestníku Európskej únie, s preukázaním, že je skutočne pravdepodobné, že budú ovplyvnené výsledkom prešetrovania, a že  pre
ich ústne vypočutie existujú zvláštne dôvody.

5. Ak nie sú informácie poskytnuté v lehote stanovenej týmto nariadením alebo Komisiou podľa tohto nariadenia, alebo je  prešetrovaniu  podstatne
bránené, môžu byť závery vyvodené na základe dostupných faktov. Ak Komisia zistí,  že  jej  ktorákoľvek zo zainteresovaných  strán  alebo  tretia
strana poskytla nepravdivé alebo zavádzajúce informácie, nebude na ne brať ohľad a využije dostupné fakty.

6. Ak sa po konzultáciách uvedených v odseku 1 Komisia domnieva, že neexistujú dostačujúce dôkazy odôvodňujúce prešetrovanie,  informuje  členské
štáty o svojom rozhodnutí do jedného mesiaca od obdržania informácií od členských štátov.

                                                                     Článok 6

1. Na konci prešetrovania odovzdá Komisia výboru správu o výsledkoch.

2. Ak do deviatich mesiacov od iniciovania prešetrovania Komisia usúdi,  že  nie  je  potrebný  dohľad  alebo  ochranné  opatrenia  Spoločenstva,
prešetrovanie sa skončí do jedného mesiaca, po porade s výborom. Rozhodnutie o ukončení prešetrovania, uvádzajúce hlavné závery  prešetrovania  a
zhrnutie dôvodov, ktoré k nemu viedli, sa uverejní v Úradnom vestníku Európskej únie.

                                            ê 519/94 (prispôsobené)

3. Ak Komisia usúdi, že dohľad alebo ochranné opatrenia Spoločenstva sú potrebné, prijme potrebné rozhodnutie v súlade s Ö kapitolami Õ  IV  a V,
najneskôr do deviatich mesiacov od iniciovania prešetrovania. Za výnimočných okolností môže byť táto lehota predĺžená  maximálne  o dva  mesiace.
Komisia potom uverejní oznámenie v Úradnom vestníku Európskej únie uvádzajúce dobu trvania predĺženia a zhrnutie jeho dôvodov.

4. Ustanovenia tejto Ö kapitoly Õ nebránia prijatiu, kedykoľvek, opatrení dohľadu v súlade s článkami 9  až  14,  alebo,  ak  kritická  situácia,
v ktorej by akékoľvek oneskorenie spôsobilo vážnu ujmu, ktorú by bolo ťažké napraviť, vyžaduje okamžitú intervenciu, ochranné opatrenia  v súlade
s článkami 15 až 17.

                                            ê 519/94

Komisia bezodkladne vykoná ďalšie prešetrenie, ktoré ešte pokladá za  potrebné.  Výsledky  prešetrovania  sa  použijú na prehodnotenie  prijatých
opatrení.

                                                                     Článok 7

1. Informácie získané pri uplatňovaní tohto nariadenia sa používajú len na účel, na ktorý boli vyžiadané.

2. Ani Rada ani Komisia, ani členské štáty, ani úradníci žiadneho z uvedených, nezverejnia žiadne informácie  dôverného  charakteru  získané  pri
uplatňovaní tohto nariadenia, alebo akékoľvek informácie  poskytnuté na dôvernom  základe,  bez  osobitného  povolenia  od  poskytovateľa  takých
informácií.

3. Každá žiadosť o zachovanie dôvernosti musí obsahovať dôvody prečo sú informácie dôverné.

Ak sa však ukáže, že žiadosť o zachovanie dôvernosti je neodôvodnená a ak si poskytovateľ informácií  neželá  ich  zverejnenie  ani  povoliť  ich
zverejnenie vo forme všeobecnej alebo súhrnnej správy, na predmetnú informáciu sa neprihliadne.

4. Informácia sa v každom prípade považuje za dôvernú, ak by jej zverejnenie malo pravdepodobne výrazný nepriaznivý dopad na poskytovateľa  alebo
zdroj takých informácií.

                                            ê 519/94 (prispôsobené)

5. Odseky Ö 1 až 4 Õ nebránia  zmienke  orgánov  Spoločenstva  o všeobecných  informáciách  a najmä  dôvodoch, na základe  ktorých  boli  prijaté
rozhodnutia pri uplatňovaní tohto nariadenia. Tieto orgány však musia zohľadňovať oprávnené záujmy dotknutých právnických a fyzických  osôb,  aby
sa zabránilo vyzradeniu ich obchodných tajomstiev.

                                            ê 519/94

                                                                     Článok 8

1. Hodnotenie trendu dovozov, podmienok, za ktorých sa uskutočňujú a vážnej ujmy alebo hrozby  vážnej  ujmy  výrobcom  Spoločenstva  vyplývajúcej
z takých dovozov, zahŕňa najmä tieto faktory:

a)    objem dovozov, najmä ak došlo k významnému nárastu, v absolútnom meradle alebo v pomere k výrobe alebo spotrebe v Spoločenstve;

b)    cena dovozov, najmä ak došlo k predaju za ceny podstatne nižšie ako sú ceny podobného výrobku v Spoločenstve;

c)    následný dopad na výrobcov Spoločenstva, ktorí vyrábajú obdobné alebo priamo konkurenčné výrobky ako ukazujú trendy určitých  hospodárskych
       faktorov ako sú:

         – výroba,

         – využitie kapacít,

         – zásoby,

         – predaj,

         – podiel na trhu,

         – ceny (t. j. zníženie cien alebo zabránenie nárastu cien, ku ktorému by normálne došlo),

         – zisky,

         – kapitálová návratnosť,

         – peňažný tok,

         – zamestnanosť.

2. Pri výkone prešetrovania, Komisia zohľadní konkrétny hospodársky systém krajín uvedených v prílohe I.

3. Ak údajne existuje hrozba vážnej ujmy, Komisia tiež zhodnotí, či sa dá jasne predvídať, že konkrétna  situácia  bude  mať  za  následok  ujmu.
V tomto ohľade sa môžu zohľadniť faktory ako napríklad:

a)    miera nárastu vývozov do Spoločenstva;

b)    vývozná kapacita v krajine pôvodu alebo vývozu, ktorá už existuje, alebo ktorá bude funkčná v predvídateľnej budúcnosti  a pravdepodobnosť,
       že vyplývajúce vývozy budú smerovať do Spoločenstva.

                                            ê 519/94 (prispôsobené)

                                                                 Ö KAPITOLA Õ IV

                                            ê 519/94

                                                                      Dohľad

                                                                     Článok 9

1. Ak to vyžadujú záujmy Spoločenstva, môže Komisia, na žiadosť členského štátu alebo z vlastného podnetu:

a)    rozhodnúť o spätnom dohľade nad určitými dovozmi, v súlade s postupom stanoveným Komisiou;

b)    rozhodnúť, na účely sledovania trendu týchto dovozov, podmieniť určité dovozy predchádzajúcemu  dohľadu  Spoločenstva,  v súlade  s článkom
       10.

2. Opatrenia dohľadu majú obmedzenú dobu platnosti. Pokiaľ nie je stanovené inak, ich platnosť sa skončí na konci druhého  šesťmesačného  obdobia
nasledujúceho po šiestich mesiacoch, počas ktorých boli opatrenia zavedené.

                                                                    Článok 10

                                            ê 139/96 čl. 2 bod 1 (prispôsobené)

1. Výrobky podliehajúce predchádzajúcemu dohľadu Spoločenstva môžu  byť  prepustené  do  voľného  obehu  iba  po  predložení  dokumentu  dohľadu.
Ö Tento Õ dokument vydáva bezplatne príslušný orgán, ktorý určia  členské  štáty,  pre  akékoľvek  požadované  množstvo  a do  maximálne  piatich
pracovných dní odo dňa obdržania žiadosti príslušným vnútroštátnym  orgánom  od  dovozcu  Spoločenstva,  bez  ohľadu  na miesto  jeho  podnikania
v Spoločenstve. Pokiaľ sa nepreukáže inak, vychádza sa z toho, že príslušný vnútroštátny orgán obdržal túto žiadosť najneskôr  tri  pracovné  dni
po podaní.

                                            ê 139/96 čl. 2 bod 1

2. Dokument dohľadu sa vyhotoví na tlačive, ktoré zodpovedá vzoru v prílohe II.

Ak rozhodnutie o uložení dohľadu neustanovuje inak, žiadosť dovozcu o dokumenty dohľadu obsahuje iba tieto údaje:

a)    plné meno a adresu žiadateľa (vrátane telefónneho a faxového čísla a identifikačného čísla žiadateľa u príslušného vnútroštátneho  orgánu),
       ako aj daňové identifikačné číslo platcu DPH, ak je žiadateľ povinný platiť DPH;

b)    v prípade potreby plné meno a adresa deklaranta alebo ktoréhokoľvek zástupcu, ktorý je menovaný žiadateľom (vrátane telefónnych  a faxových
       čísel);

c)    popis tovaru s uvedením:

         – jeho obchodného mena,

         – jeho kódu kombinovanej nomenklatúry,

         – jeho miesta pôvodu a miesta odoslania;

d)    deklarované množstvo v kilogramoch, v prípade potreby, v iných jednotkách (páry, kusy, atď.);

e)    hodnota tovaru vrátane výdavkov, poistenia a dopravy na hranici Spoločenstva v eurách;

f)    vyhlásenie uvedené nižšie, s dátumom a podpisom žiadateľa, s menom žiadateľa napísaným paličkovým písmom:

       «Ja, dolupodpísaný, potvrdzujem, že informácie poskytnuté v tejto žiadosti sú  pravdivé  a poskytnuté  v dobrej  viere  a že  som  usadený
       v Spoločenstve.»

                                            ê 519/94 (prispôsobené)

3. Ö Dokument dohľadu Õ je platný na celom území Spoločenstva, bez ohľadu na to, ktorý členský štát ho vydal.

4. Zistenie, že jednotková cena, za ktorú sa transakcia uskutočňuje presahuje cenu uvedenú v Ö dokumente dohľadu Õ  o menej  ako  5 %,  alebo  že
celkové hodnota alebo množstvo výrobkov predložené na dovoz presahuje hodnotu alebo množstvo uvedené v Ö dokumente  dohľadu Õ  o menej  ako  5 %,
nebráni prepusteniu predmetného výrobku do voľného obehu. Komisia po vypočutí stanovísk  vyjadrených  vo  výbore  a s ohľadom na povahu  výrobkov
a iné osobitné vlastnosti príslušnej transakcie, môže určiť iné percento, ktoré by však normálne nemala presiahnuť 10 %.

5. Ö Dokumenty dohľadu Õ môžu byť použité  len  počas  obdobia  platnosti  úprav  o liberalizácii  dovozov  vo  vzťahu  k dotknutým  transakciám.
Ö Dokumenty dohľadu Õ nesmú byť v žiadnom prípade použité po uplynutí doby, ktorá je stanovená v rovnakom čase a rovnakým postupom  ako  uloženie
dohľadu, a ktorá zohľadní povahu výrobkov a iné osobitné vlastnosti transakcie.

                                            ê 519/94

6. Ak to vyžaduje rozhodnutie prijaté podľa článku 9, musí byť pôvod výrobkov pod dohľadom Spoločenstva  preukázaný  osvedčením  o pôvode.  Tento
odsek sa nedotýka iných ustanovení týkajúcich sa predloženia akéhokoľvek takéhoto osvedčenia.

                                            ê 519/94 (prispôsobené)

7. Ak výrobok podliehajúci predchádzajúcemu dohľadu Spoločenstva  podlieha  regionálnym  ochranným  opatreniam  v členskom  štáte,  môže  dovozné
povolenie udelené tým členským štátom nahradiť Ö dokument dohľadu Õ.

                                            ê 139/96 čl. 2 bod 2

8. Tlačivá dokumentu dohľadu a výťahy z nich sa vypĺňajú dvojmo, jeden exemplár, ktorý je označený ako «Kópia pre držiteľa», má  číslo  1  a vydá
sa žiadateľovi a druhý exemplár, ktorý je označený ako «Kópia pre príslušný orgán», má číslo 2 a ponechá sa orgánu,  ktorý  dokument  vyhotovuje.
Na administratívne účely môže príslušný orgán k tlačivu 2 pripojiť dodatočné kópie.

9. Tlačivá musia byť vytlačené na bielom bezdrevnom písacom papieri s hmotnosťou 55 až 65 gramov na štvorcový meter. Tlačivá majú  formát  210  ×
297 mm. Odstup riadkov je 4,24 mm (jedna šestina palca). Úprava tlačiva sa musí presne  dodržať.  Predná  i zadná  strana  exempláru č. 1,  ktorý
predstavuje samotný dokument dohľadu, majú popritom vytlačený žltý gilošovaný vzor na pozadí, ktorý zviditeľní akékoľvek falšovanie  mechanickými
alebo chemickými prostriedkami.

10. Členské štáty sú zodpovedné za vytlačenie tlačív. Tlačivá môžu takisto vytlačiť tlačiarne, ktoré sú ustanovené členským štátom,  v ktorom  sú
usadené. V takom prípade musí každé tlačivo obsahovať odkaz na toto ustanovenie členským štátom. Na každom tlačive sa musí uviesť názov  a adresa
tlačiarne alebo značka, podľa ktorej je možné zistiť totožnosť tlačiarne.

                                            ê 519/94

                                                                    Článok 11

Ak si to vyžadujú záujmy Spoločenstva, môže Komisia na žiadosť členského štátu  alebo  z vlastného  podnetu,  ak  je  pravdepodobné,  že  nastane
situácia uvedená v článku 15 ods. 1:

                                            ê 519/94 (prispôsobené)

     – obmedziť dobu platnosti ktoréhokoľvek požadovaného Ö dokumentu dohľadu Õ;

     – podmieniť vystavenie tohto dokumentu určitými podmienkami, a ako výnimočné opatrenie, vložením klauzuly  o zrušení,  alebo,  s frekvenciou
       a na obdobie určené Komisiou, predchádzajúcemu informačnému a konzultačnému postupu uvedenému v článkoch 3 Ö a 4 Õ .

                                                                    Článok 12

Ak nebol dovoz výrobku podmienený predchádzajúcim dohľadom Spoločenstva do ôsmich pracovných dní od skončenia konzultácií, môže  Komisia  uložiť,
v súlade s článkom 17, dohľad obmedzený na dovoz Ö do Õ jedného alebo viacerých regiónov Spoločenstva.

                                                                    Článok 13

                                            ê 139/96 čl. 2 bod 3 (prispôsobené)

1. Výrobky podliehajúce regionálnemu dohľadu môžu byť prepustené do voľného obehu v regióne, ktorého sa to  týka,  iba  po  predložení  dokumentu
dohľadu. Ö Tento Õ dokument vydáva bezplatne príslušný orgán, ktorý určia  členské  štáty,  pre  akékoľvek  požadované  množstvo  a do  maximálne
piatich pracovných dní odo dňa obdržania žiadosti príslušným vnútroštátnym orgánom od dovozcu Spoločenstva, bez ohľadu na miesto jeho  podnikania
v Spoločenstve. Pokiaľ sa nepreukáže inak, vychádza sa z toho, že príslušný vnútroštátny orgánom obdržal túto žiadosť najneskôr tri pracovné  dni
po podaní. Dokumenty dohľadu sa môžu použiť iba na dobu, počas ktorej zostávajú účinné príslušné úpravy o liberalizácii  dovozov  s prihliadnutím
na transakcie, ktorých sa to týka.

                                            ê 139/96 2 bod 3

2. Použije sa článok 10 ods. 2.

                                            ê 519/94

                                                                    Článok 14

1. V prípade dohľadu Spoločenstva alebo regionálneho dohľadu oznámia členské štáty Komisii počas prvých desiatich dní každého mesiaca:

                                            ê 519/94 (prispôsobené)

a)    v prípade  predchádzajúceho  dohľadu,  podrobnosti  o finančných  čiastkach  (vypočítané na základe  ceny  zahŕňajúcej  výdavky,  poistenie
       a dopravu) a množstvách tovaru, v súvislosti s ktorými  boli  Ö dokumenty  dohľadu Õ  vystavené  alebo  potvrdené  počas  predchádzajúceho
       obdobia;

                                            ê 519/94

b)    v každom prípade, podrobnosti o dovozoch počas obdobia predchádzajúceho obdobiu uvedenému pod písm. a).

Informácie poskytnuté členskými štátmi budú rozdelené podľa výrobkov a krajiny.

Súčasne je možné určiť aj odlišné ustanovenia v tom istom čase a tým istým postupom ako úpravy o dohľade.

2. Ak si to vyžaduje povaha výrobkov alebo osobitné okolnosti,  môže  Komisia, na žiadosť  členského  štátu  alebo  z vlastného  podnetu,  zmeniť
a doplniť časový rozvrh pre predkladanie týchto informácií.

3. Komisia informuje členské štáty.

                                            ê 519/94 (prispôsobené)

                                                                  Ö KAPITOLA Õ V

                                            ê 519/94

                                                                Ochranné opatrenia

                                                                    Článok 15

1. Ak je výrobok dovážaný do Spoločenstva v takých zvýšených množstvách alebo za takých náležitostí alebo podmienok, ktoré  by  spôsobili,  alebo
by hrozilo, že spôsobia vážnu ujmu výrobcom Spoločenstva, ktorí vyrábajú obdobné alebo priamo konkurenčné výrobky, môže Komisia s cieľom  chrániť
záujmy Spoločenstva, konajúc na žiadosť členského štátu alebo z vlastného podnetu, zmeniť dovozné pravidlá  pre  ten  výrobok,  ustanovujúce,  že
môže byť prepustený do voľného obehu len po predložení dovozného povolenia, ktorého udelenie sa spravuje takými  ustanoveniami  a podlieha  takým
obmedzeniam, ktoré ustanoví Komisia.

                                            ê 519/94 (prispôsobené)

2. Prijaté opatrenia sa bezodkladne oznámia Rade a členským štátom Ö a Õ účinnosť nadobúdajú okamžite.

                                            ê 519/94 (prispôsobené)

3. Opatrenia uvedené v tomto článku sa po nadobudnutí ich účinnosti uplatňujú na každý výrobok prepustený do voľného obehu. Ö V súlade  s článkom
17 ich možno obmedziť na jeden alebo viac regiónov Spoločenstva  Õ

Také opatrenia však nebránia prepusteniu výrobkov, ktoré sú už na ceste do Spoločenstva do voľného obehu,  za  predpokladu,  že  cieľová  krajina
takých výrobkov nemôže byť zmenená a že také výrobky, ktoré podľa článkov 10 a 13  môžu  byť  prepustené  do  voľného  obehu  len  po  predložení
Ö dokumentu dohľadu Õ sú v skutočnosti sprevádzané takým dokumentom.

                                            ê 519/94

4. Ak členský štát požiadal o intervenciu Komisie, rozhodne Komisia najneskôr do piatich pracovných dní po obdržaní takej žiadosti.

5. Akékoľvek rozhodnutie Komisie prijaté podľa tohto článku musí byť oznámené Rade a členským  štátom.  Ktorýkoľvek  členský  štát  sa  môže,  do
jedného mesiaca od oznámenia, predložiť takéto rozhodnutie Rade.

6. Ak členský štát predloží rozhodnutie prijaté Komisiou Rade,  môže  Rada  kvalifikovanou  väčšinou  potvrdiť,  zmeniť  a doplniť  alebo  zrušiť
rozhodnutie Komisie.

Ak Rada do troch mesiacov odo dňa predloženia rozhodnutia neprijme žiadne rozhodnutie, opatrenie prijaté Komisiou sa považuje za zrušené.

                                                                    Článok 16

1. Rada môže, najmä v situácii uvedenej v článku 15 ods. 1, prijať vhodné opatrenia. Rozhodne kvalifikovanou väčšinou na návrh Komisie.

2. Použije sa článok 15 ods. 3.

                                            ê 519/94 (prispôsobené)

                                                                    Článok 17

Ak sa najmä na základe faktorov uvedených v článku 9 ukáže, že podmienky pre prijatie opatrení stanovené podľa Ö kapitoly Õ  IV  a článku  15  sú
splnené v jednom alebo viacerých regiónoch Spoločenstva, môže Komisia po zhodnotení alternatívnych riešení výnimočne povoliť uplatnenie  opatrení
dohľadu alebo ochranných opatrení obmedzených na dotknutý región (regióny), ak sa  domnieva,  že  také  opatrenia  uplatnené na takej  úrovni  sú
vhodnejšie ako opatrenia uplatnené v rámci Spoločenstva.

                                            ê 519/94

Tieto opatrenia musia byť dočasné a musia čo možno najmenej obmedzovať fungovanie vnútorného trhu.

Tieto opatrenia sa prijmú v súlade s postupmi stanovenými v článkoch 9 a 15.

                                            ê 519/94 (prispôsobené)

                                                                    Článok 18

1. Počas uplatňovania akéhokoľvek opatrenia dohľadu alebo ochranného opatrenia zavedeného  v súlade  s  Ö kapitolami Õ  IV  a V,  sa  konzultácie
uskutočňujú v rámci výboru ustanoveného v článku 3, buď na žiadosť členského štátu, alebo z podnetu Komisie. Účelom takých konzultácií je:

                                            ê 519/94

a)    zhodnotenie účinkov opatrenia;

b)    zistenie, či je uplatňovanie opatrenia stále potrebné.

                                            ê 519/94 (prispôsobené)

2. Ak sa, na základe konzultácií uvedených v odseku 1, Komisia domnieva, že akékoľvek  opatrenie  dohľadu  alebo  ochranné  opatrenie  uvedené  v
Ö kapitolách Õ IV a V by malo byť zrušené alebo zmenené a doplnené, postupuje takto:

                                            ê 519/94

a)    ak Rada neprijala žiadne rozhodnutie ohľadom opatrenia prijatého Komisiou, Komisia bezodkladne zmení a doplní alebo  zruší  také  opatrenie
       a bez zbytočného odkladu doručí správu Rade;

b)    vo všetkých ostatných prípadoch, navrhne Komisia Rade, aby boli opatrenia prijaté Radou zrušené alebo  zmenené  a doplnené.  Rada  rozhodne
       kvalifikovanou väčšinou.

Ak sa toto rozhodnutie týka regionálnych opatrení dohľadu, uplatňuje sa od šiesteho dňa nasledujúceho po dni jeho uverejnenia v Úradnom  vestníku
Európskej únie.

                                            ê 519/94 (prispôsobené)

                                                                 Ö KAPITOLA Õ VI

                                            ê 519/94

                                                              Záverečné ustanovenia

                                                                    Článok 19

1. Toto nariadenie nebráni splneniu záväzkov vyplývajúcich  z osobitných  pravidiel  obsiahnutých  v dohodách  uzatvorených  medzi  Spoločenstvom
a tretími krajinami.

2. Bez toho, aby boli dotknuté ostatné ustanovenia Spoločenstva, nebráni toto nariadenie členským štátom prijať alebo uplatňovať:

a)    zákazy, množstevné obmedzenia alebo opatrenia dohľadu z dôvodov verejnej morálky, verejného poriadku alebo  verejnej  bezpečnosti;  ochrany
       zdravia a života ľudí, zvierat alebo rastlín, ochrany národného kultúrneho bohatstva, ktoré má umeleckú,  historickú  alebo  archeologickú
       hodnotu, alebo ochranou priemyselného a obchodného vlastníctva;

b)    osobitné formality týkajúce sa devíz;

c)    formality zavedené podľa medzinárodných dohôd v súlade so zmluvou.

Členské štáty informujú Komisiu o opatreniach alebo formalitách, ktoré majú byť zavedené  alebo  zmenené  a doplnené  v súlade  s týmto  odsekom.
V extrémne naliehavom prípade bude Komisia informovaná o predmetných vnútroštátnych opatreniach alebo formalitách bezodkladne po ich prijatí.

                                                                    Článok 20

1. Toto nariadenie sa nedotýka uplatňovania aktov, ktoré zavádzajú  spoločnú  organizáciu  poľnohospodárskych  trhov  alebo  správnych  predpisov
Spoločenstva alebo vnútroštátnych správnych predpisov odvodené z týchto aktov ani  uplatňovania  osobitných  aktov  prijatých  podľa  článku  308
zmluvy uplatniteľných na tovar pochádzajúci zo spracovania poľnohospodárskych výrobkov. Použije sa ako doplnok týchto aktov.

                                            ê 519/94 (prispôsobené)

2. V prípade výrobkov, na ktoré sa vzťahujú akty uvedené v odseku 1, sa články 9 až  14  a 18  nepoužijú  na  výrobky,  v  súvislosti  s  ktorými
pravidlá Spoločenstva pre obchod s tretími krajinami vyžadujú predloženie licencie alebo iného dovozného dokladu.

                                            ê 519/94

Články 15, 17 a 18 sa nepoužijú na tie výrobky, vo vzťahu ku ktorým také pravidlá ustanovujú uplatnenie množstevných dovozných obmedzení.

                                            ê

                                                                    Článok 21

Nariadenie (ES) č. 519/94 sa ruší.

Odkazy na zrušené nariadenie sa považujú za odkazy na toto nariadenie a znejú v súlade s tabuľkou zhody uvedenou v prílohe IV.

                                            ê 519/94 (prispôsobené)

                                                                    Článok 22

Toto nariadenie nadobúda účinnosť Ö dvadsiatym dňom po jeho uverejnení Õ v Úradnom vestníku Európskej únie.

                                            ê 519/94

Toto nariadenie je záväzné v celom rozsahu a priamo uplatniteľné vo všetkých členských štátoch.

V Bruseli [...]

      Za Radu
      predseda
      [...]

                                            ê 519/94

                                                                    PRÍLOHA I

                                                              Zoznam tretích krajín

Arménsko

Azerbajdžan

Bielorusko

Kazachstan

Severná Kórea

Rusko

Tadžikistan

Turkménsko

Ukrajina

Uzbekistan

Vietnam

                                                                  ______________

                                            ê 139/96 čl. 2 bod 4 a príloha II

                                                                    PRÍLOHA II

                                                                      [pic]

                                                                      [pic]

                                                                      [pic]

                                                                      [pic]

                                                                  ______________

                                            é

                                                                   PRÍLOHA III

                                              Zrušené nariadenie v znení neskorších zmien a doplnení

|Nariadenie Rady (ES) č. 519/94                                            |                                                      |
|(Ú. v. ES L 67, 10.3.1994, s. 89)                                         |                                                      |
|Nariadenie Rady (ES) č. 1921/94                                            |                                                        |
|(Ú. v. ES L 198, 30.7.1994, s. 1)                                          |                                                        |
|Nariadenie Rady (ES) č. 538/95                                             |                                                        |
|(Ú. v. ES L 55, 11.3.1995, s. 1)                                           |                                                        |
|Nariadenie Rady (ES) č. 839/95                                             |                                                        |
|(Ú. v. ES L 85, 19.4.1995, s. 9)                                           |                                                        |
|Nariadenie Rady (ES) č. 139/96                                             |iba článok 2                                            |
|(Ú. v. ES L 21, 27.1.1996, s. 7)                                           |                                                        |
|Nariadenie Rady (ES) č. 168/96                                             |                                                        |
|(Ú. v. ES L 25, 1.2.1996, s. 2)                                            |                                                        |
|Nariadenie Rady (ES) č. 752/96                                             |                                                        |
|(Ú. v. ES L 103, 26.4.1996, s. 1)                                          |                                                        |
|Nariadenie Rady (ES) č. 1897/96                                            |                                                        |
|(Ú. v. ES L 250, 2.10.1996, s. 1)                                          |                                                        |
|Nariadenie Rady (ES) č. 847/97                                             |                                                        |
|(Ú. v. ES L 122, 14.5.1997, s. 1)                                          |                                                        |
|Nariadenie Rady (ES) č. 1138/98                                            |                                                        |
|(Ú. v. ES L 159, 3.6.1998, s. 1)                                           |                                                        |
|Nariadenie Rady (ES) č. 427/2003                                           |iba článok 22 ods. 1 a 2                                |
|(Ú. v. EÚ L 65, 8.3.2003, s. 1)                                            |                                                        |

                                                                  ______________

                                                                    PRÍLOHA IV

                                                                  Tabuľka ZHODY

|nariadenie (ES) č. 519/94                                           |toto nariadenie                                                     |
|článok 1, odseky 1 a 2                                              |článok 1, odseky 1 a 2                                              |
|článok 1, odsek 4                                                   |–                                                                   |
|článok 2                                                            |článok 2                                                            |
|článok 3, prvá veta                                                 |článok 4, odsek 1                                                   |
|článok 3, posledná veta                                             |článok 4, odsek 2                                                   |
|článok 4, odseky 1 a 2                                              |článok 3, odseky 1 a 2                                              |
|článok 4, odseky 3 a 4                                              |článok 4, odseky 3 a 4                                              |
|článok 5, odsek 1, úvodná časť                                      |článok 5, odsek 1, úvodná veta prvého pododseku, úvodná časť        |
|článok 5, odsek 1, písmeno a)                                       |článok 5, odsek 1, úvodná časť prvého pododseku, záverečná časť     |
|                                                                    |a písmená a), b) a c)                                               |
|článok 5, odsek 1, písmeno b)                                       |článok 5, odsek 1, druhý pododsek                                   |
|článok 5, odseky 2 až 6                                             |článok 5, odseky 2 až 6                                             |
|článok 6                                                            |článok 6                                                            |
|článok 7, odsek 1                                                   |článok 7, odsek 1                                                   |
|článok 7, odsek 2, písmeno a)                                       |článok 7, odsek 2                                                   |
|článok 7, odsek 2, písmeno b), prvý pododsek                        |článok 7, odsek 3, prvý pododsek                                    |
|článok 7, odsek 2, písmeno b), druhý pododsek                       |článok 7, odsek 3, druhý pododsek                                   |
|článok 7, odsek 3                                                   |článok 7, odsek 4                                                   |
|článok 7, odsek 4                                                   |článok 7, odsek 5                                                   |
|články 8 až 14                                                      |články 8 až 14                                                      |
|článok 15, odseky 1 a 2                                             |článok 15, odseky 1 a 2                                             |
|článok 15, odsek 3, písmeno a)                                      |článok 15, odsek 3, prvý pododsek                                   |
|článok 15, odsek 3, písmeno b)                                      |článok 15, odsek 3, druhý pododsek                                  |
|článok 15, odseky 4, 5 a 6                                          |článok 15, odseky 4, 5 a 6                                          |
|články 16, 17 a 18                                                  |články 16, 17 a 18                                                  |
|článok 19, odsek 1                                                  |článok 19, odsek 1                                                  |
|článok 19, odsek 2, písmeno a), úvodná veta                         |článok 19, odsek 2, prvý pododsek, úvodná veta                      |
|článok 19, odsek 2, písmeno a), body i), ii) a iii)                 |článok 19, odsek 2, prvý pododsek, body a), b) a c)                 |
|článok 19, odsek 2, písmeno b)                                      |článok 19, odsek 2, druhý pododsek                                  |
|článok 20                                                           |článok 20                                                           |
|článok 21                                                           |–                                                                   |
|článok 22                                                           |–                                                                   |
|článok 23                                                           |–                                                                   |
|–                                                                   |článok 21                                                           |
|článok 24                                                           |článok 22                                                           |
|príloha I                                                           |príloha I                                                           |
|príloha IV                                                          |príloha II                                                          |
|–                                                                   |príloha III                                                         |
|–                                                                   |príloha IV                                                          |

                                                                  ______________

                                                             -----------------------
[1]   KOM(87) 868 PV.
[2]   Pozri prílohu 3 časti A záverov.
[3]   Realizovaný v súlade s oznámením Komisie Európskemu parlamentu a Rade – Kodifikácia Acquis communautaire, KOM(2001) 645 konečné znenie.
[4]   Pozri prílohu III tohto návrhu.
[5]   Ú. v. EÚ C [...], [...], s. [...].
[6]   Ú. v. EÚ C [...], [...], s. [...].
[7]   Ú. v. ES L 67, 10.3.1994, s. 89. Nariadenie naposledy zmenené a doplnené nariadením (ES) č. 427/2003 (Ú. v. EÚ L 65, 8.3.2003, s. 1).
[8]   Pozri prílohu III.
[9]   Ú. v. ES L 335, 23.12.1994, s. 23. Nariadenie naposledy zmenené a doplnené nariadením Aktom o pristúpení z roku 2003.
[10]  Ú. v. ES L 335, 23.12.1994, s. 33.
[11]  Ú. v. ES L 87, 31.3.1994, s. 47. Nariadenie naposledy zmenené a doplnené nariadením (ES) č. 983/96 (Ú. v. ES L 131, 1.6.1996, s. 47).
[12]  Ú. v. ES L 67, 10.3.1994, s. 1. Nariadenie naposledy zmenené a doplnené nariadením Komisie (ES) č. 931/2005 (Ú. v. EÚ L 162, 23.6.2005,  s.
      37).

-----------------------
12.   Hodnota tovaru vrátane výdavkov,  poistenia a dopravy na hranici    Spoločenstva v eurách

12.   Hodnota tovaru vrátane výdavkov, poistenia a dopravy na hranici Spoločenstva v eurách


Dôležité právne oznámenie

|

52005PC0048

Návrh nariadenie Európskeho Parlamentu a Rady o informovaní pasažierov leteckej dopravy o totožnosti prevádzkujúceho dopravcu a o oznamovaní bezpečnostných informácií členskými štátmi (Text s významom pre EHP)  /* KOM/2005/0048 v konečnom znení - COD 2005/0008 */

	Brusel, 16.2.2005KOM(2005) 48 v konečnom znení2005/0008 (COD)NávrhNARIADENIE EURÓPSKEHO PARLAMENTU A RADYo informovaní pasažierov leteckej dopravy o totožnosti prevádzkujúceho dopravcu a o oznamovaní bezpečnostných informácií členskými štátmi(Text s významom pre EHP)(predložená Komisiou)DÔVODOVÁ SPRÁVA1) Potreba zlepšiť bezpečnosťŠtatistiky (pozri graf ďalej) svedčia o tom, že nehody v leteckej doprave sa v Európe stali zriedkavými. V roku 2003 zahynulo pri nehodách v leteckej doprave, ku ktorým došlo na území EÚ, 5 osôb. Toto číslo možno porovnať napríklad s viac než 63,47 milióna pasažierov, ktorí v tom istom čase prešli jedným veľkým letiskom (London-Heathrow)[1].[pic]Graf – Obete na ľudských životoch na palubách lietadiel nad územím EÚ (civilné letecké operácie)Tento vysoký stupeň bezpečnosti vyplýva z neprestajného úsilia, ktoré spočíva nielen v zaisťovaní bezpečnosti letových operácií, ale aj v neustálom zvyšovaní úrovne bezpečnosti. V súlade s týmto úsilím sa štatistika obetí na ľudských životoch z dôvodu nehôd leteckej dopravy stále zlepšuje, keďže celkový počet osôb, ktoré zahynú pri leteckých nehodách sa naďalej znižuje, kým počet pasažierov rastie.Dohľad nad bezpečnosťou je v celosvetovom meradle upravený v rámci Chicagského Dohovoru o medzinárodnom civilnom letectve z roku 1944 a vychádza z noriem vytvorených Medzinárodnou organizáciou civilného letectva, ktorá bola týmto dohovorom vytvorená. Leteckí dopravcovia v podstate podliehajú dohľadu, najmä pokiaľ ide o dodržiavanie bezpečnostných požiadaviek, ich domovskej krajine, t.j. krajine ktorá im vydala licenciu na prevádzkovanie, a/alebo krajine, kde sú registrované lietadlá, ktoré spoločnosť prevádzkuje. Tento systém zabezpečil za posledných päťdesiat rokov do veľkej miery primeraný stupeň bezpečnosti. Striktné uplatňovanie medzinárodných noriem a vynucovanie kvalitatívnych kritérií nie sú však v celosvetovom meradle garantované rovnako.V rámci EÚ sú bezpečnostné postupy založené na právnych predpisoch Spoločenstva[2], ktorých dodržiavanie sa striktne vyžaduje, čím sa zabezpečuje vyššie spomenutý vysoký stupeň bezpečnosti. Hlavne vytvorenie Európskej agentúry pre bezpečnosť letectva (po anglicky EASA – European Aviation Safety Agency) v roku 2002 bolo míľnikom v oblasti jednotného uplatňovania bezpečnostných požiadaviek, keďže poskytuje “miesto komplexného odbavenia” na účely certifikácie o leteckej spôsobilosti všetkých leteckonavigačných výrobkov vrátane organizácií, ktoré ich navrhujú, vyrábajú a vykonávajú ich údržbu. Ako je už stanovené v nariadení (ES) č. 1592/2002[3], plánované rozšírenie právomocí EASA zabezpečí, že celý rozsah leteckých operácií bude čoskoro spadať pod pôsobnosť agentúry. Preto je na mieste striktná kontrola bezpečnosti pri navrhovaní, výrobe a prevádzke leteckonavigačných výrobkov a súčiastok, ako aj bezpečnosti organizácií a osôb zúčastnených na týchto činnostiach v Spoločenstve, ktorá má zabezpečiť ochranu cestujúcej verejnosti, zamestnancov leteckej dopravy a občanov žijúcich v blízkosti letísk.Mimo EÚ závisí stupeň bezpečnosti od efektívnosti postupov dohľadu, ktoré sa uplatňujú v tretích krajinách. S cieľom zaručiť vysoký stupeň bezpečnosti letectva všetkých lietadiel, ktoré lietajú do Spoločenstva, zo Spoločenstva alebo v rámci neho, Európsky parlament a Rada nedávno prijali smernicu 2004/36/ES o bezpečnosti lietadiel tretích štátov používajúcich letiská Spoločenstva[4], ktorá upravuje harmonizovaný systém inšpekcií zahraničných lietadiel používajúcich európske letiská. Okrem toho táto smernica upravuje výmenu informácií medzi členskými štátmi a možnosť rozšíriť opatrenia prijaté jedným členským štátom proti lietadlu alebo prevádzkovateľovi z tretej krajiny, ak nespĺňajú medzinárodné bezpečnostné normy, na celé Spoločenstvo.Tento harmonizovaný inšpekčný systém vychádza z už osvedčených platných postupov v rámci tzv. „programu SAFA” (hodnotenie bezpečnosti zahraničných lietadiel – anglicky Safety Assessment of Foreign Aircraft), ktorý vyvíja Európska konferencia civilného letectva od roku 1996. Počas tzv. „schodíkových inšpekcií” sa kontroluje určitý počet zahraničných lietadiel, ktoré pristáli na európskych letiskách, s prihliadnutím na dodržiavanie príslušných medzinárodných bezpečnostných noriem obsiahnutých v prílohách 1, 6 a 8 k Chicagskému dohovoru. Každý zistený prípad nedodržania týchto noriem, tzv. „nález”, si môže v závislosti od závažnosti porušenia bezpečnostných požiadaviek lietadla vyžadovať okamžitú nápravu alebo môže byť dôvodom na zákaz štartu lietadla.Smernica “SAFA” v podstate zaväzuje členské štáty k vytvoreniu mechanizmu na zhromažďovanie informácií, ktoré im umožnia identifikovať potenciálne nebezpečných prevádzkovateľov a vykonať schodíkové kontroly, aby zhodnotili, či lietadlá, ktoré používajú letisko Spoločenstva, spĺňajú medzinárodné bezpečnostné normy. Získané informácie a správy z inšpekcií podliehajú výmene informácií medzi všetkými členskými štátmi, aby tak mohli rozhodnúť o prípadných ďalších inšpekciách alebo zhodnotiť, či boli predošlé nedostatky napravené. Smernica navyše stanovila postup, ktorým môže Komisia len odporučiť, aby boli opatrenia členského štátu proti prevádzkovateľovi rozšírené na celé Spoločenstvo.Avšak, dňa 3. januára 2004 krátko po štarte z egyptského letoviska Šarm Al-Šajch havarovalo prúdové osobné lietadlo so 148 cestujúcimi na palube smerujúce do Paríža, pričom všetci na palube zahynuli. Po nehode sa zistilo, že tento prevádzkujúci dopravca mal v čase nehody zakázané lietať do Švajčiarska z dôvodu obáv o mieru bezpečnosti, mal však povolenie lietať v niektorých členských štátoch. Príčina tejto nehody nie je dodnes presne známa. Vyšetrovanie stále prebieha a je preto predčasné vyvodzovať závery, pokiaľ ide o dôvody, ktoré boli príčinou katastrofy.Nehoda v Šarm Al-Šajchu ukázala, že sú potrebné striktnejšie predpisy, než sú súčasné predpisy, aby boli schodíkové inšpekcie povinné a aby boli členské štáty zaviazané zúčastňovať sa na extenzívnejšej výmene informácií a uplatňovať spoločné opatrenia prijaté na základe výsledkov týchto kontrol.Cieľom tohto legislatívneho návrhu je v prvom rade zlepšiť postavenie cestujúcej verejnosti voči odvetviu leteckej dopravy. Na tento účel sa navrhuje dať pasažierom právo získať informácie o totožnosti leteckého dopravcu, ktorý bude prevádzkovať let(y), na ktoré si rezervovali letenku, a súčasne posilniť povinnosť členských štátov oznamovať informácie, ktoré súvisia s bezpečnosťou. Je potrebné poznamenať, že je možné zakázať lietadlu z tretej krajiny štart alebo mu zakázať lietať do Spoločenstva alebo zo Spoločenstva z rôznych dôvodov, medzi ktoré patria aj dôvody obsiahnuté v smernici SAFA.Komisia plánuje vo vhodnej dobe predložiť návrhy na posilnenie súčasného systému bezpečnostných inšpekcií, ktorý vychádza zo smernice “SAFA” 2004/36/ES. Komisia v súčasnosti skúma, ako čo najúčinnejším spôsobom zaviesť zmeny pri využití možností, ktoré poskytuje implementácia opatrení ovplyvňujúcich obsah postupov v prílohe k smernici „SAFA”.Ďalšie omnoho ďalekosiahlejšie opatrenia uskutočnené pravdepodobne pomocou úpravy smernice by mohli mať podobu zavedenia výstražného systému, ktorý by zabezpečil, aby sa dôležité bezpečnostné otázky dostali do pozornosti inšpektorov všetkých členských štátov a aby bol vydaný súbor podrobných postupov, ktoré Je potrebné dodržiavať. Takýto krok by napomohol k zlepšeniu kvality a štandardizácie údajov, umožnil by lepšiu analýzu dostupných informácií a uľahčil by zisťovanie problémových oblastí. Návrhy na modifikáciu by takisto zohľadňovali medzinárodné iniciatívy, ako napríklad Audit prevádzkovej bezpečnosti IATA (anglicky IOSA – IATA Operational Safety Audit), ktorý spočíva v poskytovaní štandardizovaného programu auditu založeného na medzinárodne uznaných normách a štruktúrovanom systéme na zdieľanie informácií súvisiacich s auditom.Je potrebné poznamenať, že uvedené opatrenia by vyžadovali zlepšenie spoločného výcviku príslušných zamestnancov a využívali by skúsenosti Spoločenstva v oblasti výmeny zamestnancov medzi rôznymi členskými štátmi. Týmto spôsobom by inšpektori získali lepšie vedomosti o najvhodnejších postupoch, ktoré by zasa vytvorili potrebnú dôveru na prácu v súvislom systéme celého Spoločenstva.Popri týchto technických opatreniach môže byť potrebné zohľadniť bežnejšie zásahy proti prevádzkovateľom, ktorí nie sú považovaní za bezpečných, pomocou rozsiahlejšieho zverejňovania zákazov štartu jednotlivých lietadiel a prijímaním rozhodnejších spoločných opatrení proti tretím krajinám, ktoré nedodržiavajú svoje povinnosti dohľadu podľa pôvodného návrhu Komisie z roku 1997, ktorý bol značne oslabený.2) Potreba konať za účelom zvýšenia transparentnostiNa to, aby pasažieri v leteckej doprave mali možnosť zvoliť si let na základe lepšej informovanosti o prevádzkujúcom dopravcovi v čase rezervácie letu, musia byť schopní dozvedieť sa, ktorý dopravca let prevádzkuje.Po nehode v Šarm Al-Šajch sa verejnosť domnievala, že cestujúci by mali byť informovaní o presnej totožnosti leteckého dopravcu, ktorý ich vlastne prepravuje. Vyššia miera transparentnosti by spoločnosti viedla k posilneniu ich záväzkov angažovať sa za bezpečnosť.Už dnes pasažieri vo väčšine prípadov vedia, ktorý dopravca bude prevádzkovať let, ktorý si rezervujú. Na jednej strane, ak si kupujú let ako samostatný produkt, kupujú si službu od určitej konkrétnej leteckej spoločnosti. V tomto odvetví existujú dva postupy, ktoré niekedy môžu spôsobiť, že dopravca, ktorý let predal pod svojou obchodnou značkou, ho v skutočnosti neprevádzkuje. Jedným z týchto postupov je zdieľanie kódov, keď sa dve letecké spoločnosti dohodnú, že budú predávať miesta na určitom počte letov pod obidvoma svojimi menami, hoci niektoré z letov prevádzkuje jeden dopravca a iné prevádzkuje druhý dopravca. Je teda možné zakúpiť si lístok od leteckej spoločnosti x, ale v skutočnosti byť prepravovaný leteckou spoločnosťou y.Ak si však pasažier rezervuje let ako samostatný produkt cez počítačový rezervačný systém (anglicky CRS – computer reservation system), kódex správania EÚ pre použitie týchto počítačových systémov (CRS)[5] zakotvuje povinné zobrazenie prevádzkujúceho dopravcu. Táto povinnosť sa nevzťahuje na priame rezervácie u leteckých spoločností bez zapojenia do počítačových rezervačných systémov (CRS), napríklad prostredníctvom predaja cez internet. Väčšina európskych leteckých spoločností, ktoré používajú zdieľanie kódov, však podpísala Záväzky v oblasti služieb pasažierom v leteckej doprave (anglicky APSC – Airline Passenger Service Commitments)[6], čím sa tieto spoločnosti zaviazali poskytovať túto informáciu na báze dobrovoľnosti. Zdá sa, že tento záväzok sa do veľkej miery rešpektuje.Druhým postupom, ktorý môže zatajiť prevádzkujúceho dopravcu, je tzv. mokrý prenájom, keď si letecká spoločnosť prenajme lietadlo vrátane jeho posádky od inej leteckej spoločnosti. Počítačové rezervačné systémy nie sú povinné túto informáciu zobraziť. Tento postup však nie je natoľko rozšírený ako zdieľanie kódov a je takisto upravený v Záväzkoch v oblasti služieb pasažierom v leteckej doprave (anglicky APSC).Na druhej strane, pokiaľ ide o lety zakúpené ako súčasť cestovného balíka, neexistuje v súčasnosti povinnosť ani záväzok odvetvia informovať pasažiera o totožnosti prevádzkujúceho dopravcu. Napriek tomu však už značná časť odvetvia poskytuje túto informáciu na báze dobrovoľnosti ako obchodný nástroj.V zásade ide o zrejmú požiadavku ochrany spotrebiteľa, že cestujúci by mali mať právo vedieť, kto poskytuje kľúčový prvok organizovanej dovolenky alebo letu, ktorý si kupujú. Nikto by napríklad neočakával, že by spotrebitelia nemali mať informácie o hoteli, v ktorom budú bývať. Navrhované opatrenia sú cielene zamerané na zaistenie bezpečnosti cestujúcich, pričom sú minimalizované opatrenia, ktoré by mohli mať negatívny dopad na konkurencieschopnosť cestovného ruchu, najmä na flexibilitu pri výbere prevádzkujúceho dopravcu. Keďže by bolo možné odôvodniť predĺžené stanovenie dopadu – zvlášť ak boli žiadané rozsiahlejšie opatrenia - charakter navrhovaných požiadaviek (najmä naliehavosť požiadaviek, ktoré sa majú prijať a potreba predísť prijatiu viacnásobných vnútroštátnych požiadaviek) si vyžaduje rýchle schválenie tohto návrhu.Avšak medzi časom rezervácie a poskytnutím služby môže uplynúť dlhá doba a je možné, že bude potrebné zmeniť pôvodné plány. Možnosť pružne reagovať na vývoj trhu je kľúčovým faktorom úspechu v oblasti odvetvia cestovného ruchu. Z technických dôvodov musia navyše poskytovatelia služieb, letecké spoločnosti, ako aj cestovní prevádzkovatelia, vo veľmi krátkej dobe meniť prevádzkujúceho dopravcu, napríklad z dôvodu technickej poruchy lietadla je nevyhnutné použiť lietadlo inej leteckej spoločnosti. Preto je potrebné vyvážiť požiadavky transparentnosti a flexibility. Transparentnosť požaduje, aby bola každá zmena prevádzkujúceho dopravcu bezodkladne oznámená dotknutým pasažierom, flexibilita požaduje, aby letecké spoločnosti a prevádzkovatelia zájazdov boli schopní v krátkej dobe zmeniť prevádzkujúceho dopravcu bez toho, aby to následne narušilo ich prevádzku.Aby sa zaistilo, že prevádzkujúci dopravcovia dokážu ponúknuť atraktívne ceny, napríklad v prípade, že prevádzkovatelia zájazdov poskytnú organizované dovolenky a ak sa berie do úvahy skutočnosť, že sa často rezervujú balíčky služieb pred uskutočnením cesty, dôležité je, aby zmluvní dopravcovia boli flexibilní prispôsobiť prevádzkujúceho dopravcu alebo dopravcov, ktorých plánujú použiť vzhľadom na to, že cestujúci je informovaný o každej zmene dopravcu alebo dopravcovPreto by mali mať pasažieri v každom prípade právo poznať totožnosť dopravcu, ktorý prevádzkuje ich lety. V budúcnosti Komisia preskúma, či poskytovanie týchto informácií ponúka cestujúcim dostatočnú ochranu.Transparentnosť je však základným princípom, ktorý sa musí uplatňovať aj medzi členskými štátmi. Z tohto dôvodu musí toto nariadenie obsahovať všeobecnú povinnosť členských štátov uskutočňovať medzi sebou výmenu informácií týkajúcich sa bezpečnosti leteckých prevádzkovateľov, aby zabezpečili efektívny, zladený a jedinečný systém vyžadovania bezpečnostných rozhodnutí v celej Európe.2005/0008 (COD)NávrhNARIADENIE EURÓPSKEHO PARLAMENTU A RADYo informovaní pasažierov leteckej dopravy o totožnosti prevádzkujúceho dopravcu a o oznamovaní bezpečnostných informácií členskými štátmi(Text s významom pre EHP)EURÓPSKY PARLAMENT A RADA EURÓPSKEJ ÚNIE,so zreteľom na zmluvu o založení Európskeho spoločenstva a najmä na jej článok 80 ods. 2,so zreteľom na návrh Komisie[7],so zreteľom na stanovisko Európskeho hospodárskeho a sociálneho výboru[8],so zreteľom na stanovisko Výboru regiónov[9],konajúc v súlade s postupom stanoveným v článku 251 zmluvy[10],Keďže:(1) Cieľom konania Spoločenstva v oblasti leteckej dopravy by popri iných cieľoch malo byť zabezpečenie vysokého stupňa ochrany pasažierov pred bezpečnostnými rizikami. Navyše by sa mali v plnej miere zohľadňovať všeobecné požiadavky ochrany spotrebiteľa.(2) Na to, aby konkurencieschopný rámec v leteckej doprave prinášal spoločnostiam a pasažierom čo najväčší úžitok je dôležité, aby spotrebitelia získali dostatočné informácie na prijímanie rozhodnutí s potrebnými informáciami.(3) Totožnosť leteckého dopravcu, ktorý v skutočnosti uskutočňuje službu je základnou informáciou. Spotrebitelia, ktorí si rezervujú let, nie sú vždy informovaní o totožnosti leteckého dopravcu, ktorý v skutočnosti službu uskutočňuje.(4) Smernica Rady 90/314/EHS z 13. júna 1990 o organizovanom cestovaní, organizovaných dovolenkách a organizovaných zájazdoch[11] upravuje súbor informácií, ktoré majú byť sprístupnené spotrebiteľom, avšak nezahŕňa totožnosť prevádzkujúceho leteckého dopravcu.(5) Nariadenie Rady (EHS) č. 2299/89 v znení nariadenia (ES) č. 323/1999 o kódexe správania pre počítačové rezervačné systémy (anglicky CRS)[12] oprávňuje spotrebiteľov, ktorí si rezervujú let cez počítačový rezervačný systém, aby boli informovaní o totožnosti prevádzkujúceho leteckého dopravcu[13]. Napriek tomu existujú dokonca aj v plánovanej leteckej doprave postupy odvetvia, ako napríklad mokrý prenájom alebo zdieľanie kódov, ak sú rezervované bez počítačového rezervačného systému (CRS), kde letecký dopravca, ktorý predal let pod svojím menom, v skutočnosti let neprevádzkuje a kde v súčasnosti pasažier nemá žiadny právny nárok na poskytnutie informácie o totožnosti leteckého dopravcu, ktorý v skutočnosti službu uskutočňuje.(6) Kým tieto postupy zvyšujú flexibilitu a umožňujú lepšie poskytovanie služieb pasažierom, určitý počet zmien z technických dôvodov v poslednom momente nie je možné vylúčiť, pričom prispievajú k bezpečnosti leteckej dopravy, túto flexibilitu je potrebné vyvážiť informovaním.(7) Zlepšenie oznamovania informácií súvisiacich s bezpečnosťou leteckých prevádzkovateľov členskými štátmi je nevyhnutné na zlepšenie všeobecnej úrovne bezpečnosti leteckej dopravy v Európe.(8) Komisia by mala analyzovať uplatňovanie tohto nariadenia a po uplynutí dostatočnej doby predložiť správu o účinnosti jeho ustanovení,PRIJALI TOTO NARIADENIE:Článok 1 PredmetToto nariadenie stanovuje pravidlá na zabezpečenie informovania pasažierov v leteckej doprave o totožnosti leteckého dopravcu, ktorý prevádzkuje lety, ktorými cestujú, a stanovuje povinnosť výmeny bezpečnostných informácií medzi členskými štátmi.Článok 2 Vymedzenie pojmovNa účely tohto nariadenia platia nasledovné definície:„letecký dopravca” označuje podnik leteckej dopravy s platnou licenciou na prevádzkovanie;„zmluva o preprave” označuje zmluvu o službách leteckej dopravy alebo zmluvu, ktorá zahŕňa služby leteckej dopravy„zmluvný letecký dopravca” označuje dopravcu, ktorý uzatvorí zmluvu o preprave s pasažierom. Ak zmluva zahŕňa balík služieb, zmluvným dopravcom je prevádzkovateľ zájazdu.„prevádzkujúci letecký dopravca” označuje leteckého dopravcu, ktorý uskutočňuje alebo plánuje uskutočniť let na základe zmluvy o preprave s pasažierom alebo v mene inej právnickej osoby alebo fyzickej osoby, ktorá s týmto pasažierom uzavrela zmluvu o preprave;„balík služieb” označuje služby vymedzené v článku 2 bod 1 smernice 90/314/EHS o balíku cestovných, dovolenkových a výletných služieb.„rezervácia” označuje skutočnosť, že pasažier vlastní letenku alebo iný doklad, z ktorého je zrejmé, že dopravca alebo prevádzkovateľ letu rezerváciu akceptoval a zaevidoval.Článok 3 Rozsah1. Toto nariadenie platí pre ustanovenia služieb leteckej dopravy, keď sa odlet uskutoční z územia členského štátu, na ktorý sa vzťahuje zmluva alebo z letiska na území tretej krajiny, ak je let súčasťou cesty, ktorá začala v Spoločenstve, za predpokladu, že zmluvný dopravca má sídlo v Spoločenstve.2. Toto nariadenie sa uplatňuje bez ohľadu na to, či je let plánovaný alebo neplánovaný, a bez ohľadu na to, či let je alebo nie je súčasťou balíka služieb.3. Týmto nariadením nie sú dotknuté práva pasažierov podľa smernice 90/314/EHS a nariadenia Rady (EHS) č. 2299/89 o kódexe správania pre používanie počítačových rezervačných systémov.Článok 4 Výmena informácií1. Členské štáty zverejnia zoznam všetkých leteckých dopravcov, pre ktorých platí zákaz letov v jeho vzdušnom priestore alebo ktorí z bezpečnostných dôvodov podliehajú obmedzeniam práv premávky. Tento zoznam je sprístupnený všetkým členským štátom a Komisii. Komisia zverejní konsolidovaný zoznam týchto leteckých dopravcov.2. Komisia prijme náležité opatrenia na uľahčenie výmeny informácií uvedenej v odseku 1.Článok 5 Informovanie o totožnosti prevádzkujúceho leteckého dopravcu1. Pri rezervácii zmluvný dopravca informuje pasažiera o totožnosti prevádzkujúceho leteckého dopravcu.2. Zmluvný dopravca okamžite informuje pasažiera o mene prevádzkujúceho dopravcu, ku ktorej došlo po rezervácii, bez ohľadu na jej dôvod.Článok 6 Informovanie a revíziaNajneskôr do piatich rokov po nadobudnutí účinnosti tohto nariadenia predloží Komisia Európskemu parlamentu a Rade správu o uplatňovaní tohto nariadenia. K správe budú, pokiaľ to bude potrebné, priložené návrhy na revíziu tohto nariadenia.Článok 7 Nadobudnutie účinnostiToto nariadenie nadobúda účinnosť dvadsiatym dňom po jej uverejnení v Úradnom vestníku Európskej únie .v BruseliZa Európsky parlament Za Radupredseda predseda [1] Zdroj: štatistika Airclaims za rok 2003 a štatistika EUROSTAT zverejnená v roku 2003, kapitola 3.5.14 „premávka na vybraných väčších letiskách“; tieto štatistiky vychádzajú z údajov zosúladených podľa informácií získaných od Medzinárodnej rady letísk, Medzinárodnej organizácie civilného letectva, Magazínu letísk a miestnych letiskových úradov.[2] Pozri nariadenie Rady (EHS) č. 3922/91 o harmonizácii technických požiadaviek a administratívnych postupov v oblasti civilného letectva; nariadenie Európskeho parlamentu a Rady (ES) č. 1592/2002 o spoločných pravidlách v oblasti civilného letectva a zriadení Európskej agentúry pre bezpečnosť letectva; smernica Rady 94/56/ES, ktorou sa stanovujú základné princípy, ktorými sa riadi vyšetrovanie nehôd a incidentov v civilnom letectve; smernica Európskeho parlamentu a Rady 2003/42/ES o hlásení udalostí v civilnom letectve.[3] Nariadenie Európskeho parlamentu a Rady (ES) č. 1592/2002 o spoločných pravidlách v oblasti civilného letectva a zriadení Európskej agentúry pre bezpečnosť letectva, článok 7.[4] Ú. v. EÚ L 143, 30.4.2004, s. 76.[5] Nariadenie Rady (ES) č. 323/1999, ktorým sa mení a dopĺňa nariadenie (EHS) č. 2299/89 o kódexe správania pre používanie počítačových rezervačných systémov (CRS).[6] Dobrovoľný záväzok odvetvia podpísaný 14. februára 2002; internetová stránka: http://europa.eu.int/comm/transport/air/rights/commitments_en.htm.[7] Ú. v. EÚ C […], […], s. […].[8] Ú. v. EÚ C […], […], s. […].[9] Ú. v. EÚ C , , s. .[10] Ú. v. EÚ C , , s. .[11] Ú. v. EÚ L 158, 23.6.1990, s.59.[12] Ú. v. ES L 220, 29.7.1989, s. 1.[13] Ú. v. ES L 40, 13.2.1999, s. 1.


Dôležité právne oznámenie

|

52010PC0054

2010/0036 (COD)  Návrh nariadenie Európskeho parlamentu a Rady ktorým sa mení a dopĺňa nariadenie rady (ES) č. 1215/2009, ktorým sa zavádzajú výnimočné obchodné opatrenia pre krajiny a územia zúčastňujúce sa na procese stabilizácie a pristúpenia k Európskej únii  /* KOM/2010/0054 v konečnom znení - COD 2010/0036 */

	[pic] | EURÓPSKA KOMISIA |Brusel, 22.2.2010KOM(2010)54 v konečnom znení2010/0036 (COD)NávrhNARIADENIE EURÓPSKEHO PARLAMENTU A RADYktorým sa mení a dopĺňa nariadenie Rady (ES) č. 1215/2009, ktorým sa zavádzajú výnimočné obchodné opatrenia pre krajiny a územia zúčastňujúce sa na procese stabilizácie a pristúpenia k Európskej úniiDÔVODOVÁ SPRÁVA1.  Nariadením Rady (ES) č. 2007/2000[1] Európska únia priznala výnimočný neobmedzený bezcolný prístup na trh EÚ pre takmer všetky výrobky s pôvodom v krajinách a na územiach využívajúcich výhody procesu stabilizácie a pridruženia. Hlavným cieľom týchto opatrení je oživenie ekonomík západného Balkánu prostredníctvom privilegovaného prístupu na trh EÚ. Hospodársky vývoj má zas podporovať politickú stabilitu v celom regióne.2.  Keďže nariadenie Rady (ES) č. 2007/2000 bolo viac ráz podstatným spôsobom zmenené a doplnené, bolo kodifikované nariadením Rady (ES) č. 1215/2009 z 30. novembra 2009[2].3.  Tieto obchodné preferencie boli priznané na obdobie končiace sa 31. decembra 2010 a v súčasnosti sa vzťahujú na Bosnu a Hercegovinu, Srbsko a Kosovo[3] pre všetky výrobky v rozsahu pôsobnosti nariadenia (ES) č. 1215/2009. Na výrobky s pôvodom v Albánsku, Chorvátskej republike, Bývalej juhoslovanskej republike Macedónsko alebo v Čiernej Hore sa naďalej vzťahujú výhody plynúce z ustanovení nariadenia (ES) č. 1215/2009, keď je tak uvedené, alebo z akýchkoľvek opatrení ustanovených v nariadení (ES) č. 1215/2009, ktoré sú výhodnejšie ako obchodné koncesie ustanovené v rámci bilaterálnych dohôd medzi Európskou úniou a týmito krajinami.4.  Dňa 16. júna 2008 bola podpísaná Dohoda o stabilizácii a pridružení medzi Európskou úniou a Bosnou a Hercegovinou. Do ukončenia procesu ratifikácie nadobudla 1. júla 2008 platnosť Dočasná dohoda o obchode a obchodných záležitostiach medzi Európskou úniou a Bosnou a Hercegovinou.5.  Dňa 29. apríla 2008 bola podpísaná Dohoda o stabilizácii a pridružení medzi Európskou úniou a Srbskom. Do nadobudnutia platnosti tejto dohody sa od 8. decembra 2009 vykonáva Dočasná dohoda o obchode a obchodných záležitostiach medzi Európskou úniou a Srbskom, ktorá nadobudla platnosť 1. februára 2010.6.  Keďže dočasné dohody / dohody o stabilizácii a pridružení priznávajú Bosne a Hercegovine a Srbsku obchodné koncesie na tie isté výrobky, ktoré sú vymedzené v autonómnych obchodných preferenciách, tieto koncesie je potrebné z nariadenia Rady (ES) č. 1215/2009 vypustiť. Týka sa to preferenčných colných kvót na mladé hovädzie mäso, cukor a výrobky z cukru, určité vína, ako aj na určité produkty rybného hospodárstva.7.  Dňa 14. októbra 2009 Európska komisia prijala oznámenie s názvom Kosovo – napĺňanie európskej perspektívy krajiny a odporučila rozšíriť autonómne obchodné opatrenia.8.  Rada pre všeobecné záležitosti vo svojich záveroch z 8. decembra 2009 uviedla, že so zreteľom na vzťahy EÚ s Kosovom prikladá dôležitosť opatreniam v oblasti obchodu bez toho, aby boli dotknuté pozície členských štátov týkajúce sa statusu.9.  Európsky parlament vo svojom uznesení z 26. novembra 2009 o Stratégii rozširovania z roku 2009, ktorá sa týka krajín západného Balkánu, Islandu a Turecka, vyzýva Komisiu, aby sa maximálne snažila zmierniť účinky hospodárskej krízy na západný Balkán.10.  Zrušenie obchodných preferencií by pripravilo zvýhodnených príjemcov o objektívnu hospodársku výhodu v ich obchode s EÚ. Mohlo by to mať veľmi negatívne dôsledky na celkovú hospodársku výkonnosť západného Balkánu a následne aj negatívny dopad na ich domáce reformy a transformačný proces. Okrem toho by to mohlo vážne ohroziť ich hospodárske oživenie.11.  Týmto návrhom sa menia a dopĺňajú určité prvky nariadenia (ES) č. 1215/2009 s cieľom povoliť predĺženie jeho účinnosti do 31. decembra 2015 a urobiť určité úpravy v dôsledku nadobudnutia platnosti bilaterálnych dohôd s Bosnou a Hercegovinou a so Srbskom. V článkoch 2 a 10 nariadenia (ES) č. 1215/2009 sa vymedzujú určité právomoci vyhradené Rade, ktoré nevyplývajú z rozhodnutia Rady 1999/468/ES, ktorým sa ustanovujú postupy pre výkon vykonávacích právomocí prenesených na Komisiu. Komisia predloží návrh, ktorým sa zrevidujú všetky takéto postupy spoločnej obchodnej politiky z hľadiska systému vykonávacích aktov uvedených v článku 291 Zmluvy o fungovaní Európskej únie a právnych predpisov o pravidlách a všeobecných zásadách týkajúcich sa výkonu vykonávacích právomocí Komisie, prijímaných na základe článku 291 ods. 3. Tento návrh sa bude týkať aj článkov 2 a 10 nariadenia (ES) č. 1215/2009. Tento návrh bude predložený čo najskôr potom, čo Komisia prijme návrh v oblasti pravidiel a všeobecných zásad týkajúcich sa výkonu vykonávacích právomocí Komisie.12.  Toto nariadenie nemá žiadny vplyv na rozpočet ES. Jeho uplatňovanie by ani nepredstavovalo žiadne straty colných príjmov v porovnaní so súčasným stavom.13.  Vzhľadom na uvedené si tento návrh kladie za cieľ predĺžiť účinnosť nariadenia Rady (ES) č. 1215/2009 do 31. decembra 2015. Týmto návrhom sa mení a dopĺňa nariadenie Rady (ES) č. 1215/2009 s cieľom zohľadniť zmeny týkajúce sa šírky sortimentu výrobkov.14.  S cieľom nenarušiť obchod je potrebné, aby bolo toto nariadenie prijaté a uverejnené v Úradnom vestníku Európskej únie pred 31. decembrom 2010. Ak by to nebolo možné, potom by sa odôvodnenie 8 a druhý odsek článku 3, ktoré sú v návrhu v zátvorkách, mali úplne začleniť do nariadenia v záujme zabezpečenia jeho uplatňovania s výnimočnou spätnou účinnosťou.2010/0036 (COD)NávrhNARIADENIE EURÓPSKEHO PARLAMENTU A RADYktorým sa mení a dopĺňa nariadenie Rady (ES) č. 1215/2009, ktorým sa zavádzajú výnimočné obchodné opatrenia pre krajiny a územia zúčastňujúce sa na procese stabilizácie a pristúpenia k Európskej úniiEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 207 ods. 2,so zreteľom na návrh Komisie,po postúpení návrhu do národných parlamentov,konajúc v súlade s riadnym legislatívnym postupom,keďže:(1) Nariadením Rady (ES) č. 2007/2000 z 18. septembra 2000[4] sa zaviedli výnimočné obchodné opatrenia pre krajiny a územia zúčastňujúce sa na procese stabilizácie a pridruženia k Európskej únii alebo s týmto procesom spojené, ktorými sa poskytuje neobmedzený bezcolný prístup na trh EÚ pre takmer všetky výrobky s pôvodom v krajinách a na colných územiach využívajúcich výhody procesu stabilizácie a pridruženia. Keďže nariadenie Rady (ES) č. 2007/2000 bolo viac ráz podstatným spôsobom zmenené a doplnené, bolo kodifikované nariadením Rady (ES) č. 1215/2009 z 30. novembra 2009[5].(2) Dohoda o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej bola podpísaná 16. júna 2008 v Luxemburgu. Do ukončenia postupu nevyhnutného na nadobudnutie jej platnosti bola podpísaná a uzatvorená Dočasná dohoda o obchode a obchodných záležitostiach medzi Európskym spoločenstvom na jednej strane a Bosnou a Hercegovinou na strane druhej. Dočasná dohoda nadobudla platnosť 1. júla 2008[6].(3) Dohoda o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej bola podpísaná 29. apríla 2008 v Luxemburgu. Do ukončenia postupu nevyhnutného na nadobudnutie jej platnosti bola podpísaná a uzatvorená Dočasná dohoda o obchode a obchodných záležitostiach medzi Európskym spoločenstvom na jednej strane a Srbskou republikou na strane druhej. Dočasná dohoda nadobudla platnosť 1. februára 2010[7].(4) Dohody o stabilizácii a pridružení a dočasné dohody zriaďujú zmluvný obchodný režim medzi Európskou úniou a Bosnou a Hercegovinou a medzi Európskou úniou a Srbskom. Preto je potrebné zmeniť a doplniť nariadenie (ES) č. 1215/2009 vypustením Bosny a Hercegoviny a Srbska zo zoznamu príjemcov colných koncesií priznaných pre tie isté výrobky aj v rámci zmluvného režimu a prispôsobiť celkové objemy colných kvót pre špecifické výrobky, pre ktoré boli priznané colné kvóty v rámci zmluvných režimov. Bosna a Hercegovina a Srbsko by však mali naďalej využívať výhody nariadenia (ES) č. 1215/2009 vtedy, ak sú v tomto nariadení ustanovené koncesie, ktoré sú výhodnejšie ako koncesie existujúce v rámci zmluvného režimu. Uplatňovanie nariadenia Rady (ES) č. 1215/2009 sa končí 31. decembra 2010. Nariadenie Rady (ES) č. 1215/2009 zostáva hlavným nástrojom upravujúcim obchodné vzťahy s Kosovom[8]. Neprerušený prístup na trh Európskej únie je rozhodujúcim faktorom oživenia hospodárstva Kosova a celého regiónu. Zároveň sa tým predíde negatívnym účinkom na Európsku úniu.(5) Z týchto dôvodov je vhodné predĺžiť účinnosť nariadenia Rady (ES) č. 1215/2009 do 31. decembra 2015.(6) V záujme zabezpečenia dodržiavania medzinárodných povinností Únie preferencie obsiahnuté v tomto nariadení by mali byť podmienené pokračovaním uplatňovania alebo obnovenia existujúcej výnimky pre Európsku úniu, pokiaľ ide o záväzky v rámci WTO.(7) V záujme ochrany hospodárskych záujmov hospodárskych subjektov je potrebné ustanoviť prechodné opatrenia pre výrobky, ktoré sú v deň nadobudnutia účinnosti tohto nariadenia v tranzite alebo dočasne uskladnené v colných skladoch.(8) [S cieľom nenarušiť obchod je potrebné, aby sa toto nariadenie uplatňovalo od 1. januára 2011, keďže uplatňovanie nariadenia (ES) č. 1215/2009 sa končí 31. decembra 2010,]PRIJALI TOTO NARIADENIE:Článok 1Nariadenie (ES) č. 1215/2009 sa mení a dopĺňa takto:(1) Článok 1 sa nahrádza takto:„Článok 1Preferenčné úpravy1. S výhradou osobitných ustanovení uvedených v článku 3, výrobky s pôvodom na colnom území Kosova, iné ako výrobky pod položkami 0102, 0201, 0202, 0301, 0302, 0303, 0304, 0305, 1604, 1701, 1702 a 2204 kombinovanej nomenklatúry, je povolené dovážať do Únie bez množstevných obmedzení alebo opatrení s rovnocenným účinkom a s oslobodením od cla a platieb s rovnocenným účinkom.2. Na výrobky s pôvodom v Albánsku, Bosne a Hercegovine, Chorvátsku, Bývalej juhoslovanskej republike Macedónsko, Čiernej Hore alebo v Srbsku sa naďalej vzťahujú výhody plynúce z ustanovení tohto nariadenia, keď je tak uvedené. Na tieto výrobky sa vzťahuje aj ktorákoľvek koncesia ustanovená v tomto nariadení, ktorá je výhodnejšia ako koncesia ustanovená v rámci bilaterálnych dohôd medzi Európskou úniou a týmito krajinami.“(2) V článku 2 sa ods. 1 písm. a) nahrádza takto:„a) dosiahnutiu súladu s definíciou „výrobky s pôvodom“ stanovenou v časti I hlave IV kapitole 2 oddiele 2 nariadenia (EHS) č. 2454/93;“(3) V článku 3 sa odsek 2 nahrádza takto:„2. Clo uplatňované na dovoz výrobkov „z mladého hovädzieho mäsa“, vymedzených v prílohe II s pôvodom na colnom území Kosova, do Únie je 20 % z valorického cla a 20 % zo špecifického cla stanoveného v Spoločnom colnom sadzobníku v rámci limitu ročnej colnej kvóty 475 ton vyjadrených v jatočnej hmotnosti.Ku každej žiadosti o dovoz v rámci tejto kvóty sa prikladá osvedčenie o pravosti vydané príslušnými orgánmi vývozného územia, ktoré osvedčuje, že tovar má pôvod na príslušnom území a zodpovedá definícii v prílohe II k tomuto nariadeniu. Toto osvedčenie vypracuje Komisia v súlade s postupom uvedeným v článku 195 ods. 2 nariadenia Rady (ES) č. 1234/2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov)[9].“(4) Z článku 3 sa vypúšťa odsek 3.(5) Článok 4 sa nahrádza takto:„Článok 4Uplatňovanie colných kvót na výrobky „z mladého hovädzieho mäsa“„Podrobné pravidlá uplatňovania colných kvót na výrobky „z mladého hovädzieho mäsa“ určí Komisia v súlade s postupom uvedeným v článku 195 ods. 2 nariadenia Rady (ES) č. 1234/2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov).“(6) V článku 12 sa druhý pododsek nahrádza takto:„Uplatňuje sa do 31. decembra 2015. Účinnosť preferencií ustanovených v tomto nariadení sa končí, úplne alebo čiastočne, ak preferencie ustanovené v tomto nariadení už nie sú povolené výnimkou priznanou Svetovou obchodnou organizáciou. Takéto ukončenie účinnosti sa uplatňuje odo dňa, od ktorého sa prestáva uplatňovať výnimka. Dostatočne včas pred týmto dátumom Komisia uverejní v Úradnom vestníku Európskej únie oznámenie informujúce hospodárske subjekty a príslušné orgány. V oznámení sa uvedie, ktoré preferencie ustanovené v tomto nariadení sa už neuplatňujú a dátum, od ktorého sa tieto preferencie už neuplatňujú.“(7) Príloha I sa nahrádza znením prílohy k tomuto nariadeniu.Článok 2Na tovar, ktorý je 1. januára 2011 buď v tranzite, alebo v Únii dočasne uskladnený v colných skladoch alebo v bezcolnom pásme, a pre ktorý bol pred týmto dátumom riadne, v súlade s hlavou IV kapitolou 2 oddielom 2 nariadenia Komisie (EHS) č. 2454/93[10], vystavený dôkaz o pôvode v Bosne a Hercegovine alebo v Srbsku, sa naďalej vzťahujú výhody plynúce z nariadenia (ES) č. 1215/2009 až do 1. mája 2011.Článok 3Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.[Uplatňuje sa od 1. januára 2011.]Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa Európsky parlament Za Radupredseda predsedaPRÍLOHAPRÍLOHA ICOLNÉ KVÓTY Z ČLÁNKU 4 ODS. 1Bez ohľadu na pravidlá výkladu kombinovanej nomenklatúry znenie tohto opisu výrobkov je potrebné pokladať len za orientačné a preferenčná schéma je v kontexte tejto prílohy určená rozsahom číselných znakov KN. Ak je pred číselným znakom KN uvedený symbol ex, preferenčná schéma sa určí uplatnením číselného znaku KN spolu so zodpovedajúcim opisom výrobku.Poradové číslo | Číselný znak KN | Opis | Objemová kvóta na rok1 | Zvýhodnení príjemcovia | Colná sadzba |09.1571 | 0301 91 10 | Pstruhy (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache a Oncorhynchus chrysogaster): živé; čerstvé alebo chladené; mrazené; sušené, solené alebo v slanom náleve, údené; filé a ostatné rybie mäso; prášky, múčky a pelety z rýb, vhodné na ľudskú konzumáciu | 15 ton | colné územie Kosova | 0 % |0301 91 90 |0302 11 10 |0302 11 20 |0302 11 80 |0303 21 10 |0303 21 20 |0303 21 80 |0304 19 15 |0304 19 17 |ex 0304 19 18 |ex 0304 19 91 |0304 29 15 |0304 29 17 |ex 0304 29 18 |ex 0304 99 21 |ex 0305 10 00 |ex 0305 30 90 |0305 49 45 |ex 0305 59 80 |ex 0305 69 80 |09.1573 | 0301 93 00 | Kapry: živé; čerstvé alebo chladené; mrazené; sušené, solené alebo v slanom náleve, údené; filé a ostatné rybie mäso; prášky, múčky a pelety z rýb, vhodné na ľudskú konzumáciu | 20 ton | colné územie Kosova | 0 % |0302 69 11 |0303 79 11 |ex 0304 19 18 |ex 0304 19 91 |ex 0304 29 18 ex 0304 99 21 ex 0305 10 00 ex 0505 30 90 ex 0305 49 80 ex 0305 59 80 ex 0305 69 80 |09.1575 | ex 0301 99 80 | Zubatice (Dentex dentex a Pagellus spp.): živé; čerstvé alebo chladené; mrazené; sušené, solené alebo v slanom náleve, údené; filé a ostatné rybie mäso; prášky, múčky a pelety z rýb, vhodné na ľudskú konzumáciu | 45 ton | colné územie Kosova | 0 % |0302 69 61 |0303 79 71 |ex 0304 19 39 |ex 0304 19 99 |ex 0304 29 99 |ex 0304 99 99 |ex 0305 10 00 |ex 0305 30 90 |ex 0305 49 80 |ex 0305 59 80 |ex 0305 69 80 |09.1577 | ex 0301 99 80 | Ostrieže morské (Dicentrarchus labrax): živé; čerstvé alebo chladené; mrazené; sušené; solené alebo v slanom náleve, údené; filé a ostatné rybie mäso; prášky, múčky a pelety z rýb, vhodné na ľudskú konzumáciu | 30 ton | colné územie Kosova | 0 % |0302 69 94 |ex 0303 77 00 |ex 0304 19 39 |ex 0304 19 99 |ex 0304 29 99 |ex 0304 99 99 |ex 0305 10 00 |ex 0305 30 90 |ex 0305 49 80 |ex 0305 59 80 |ex 0305 69 80 |09.1515 | ex 2204 21 93 | Víno z čerstvého hrozna so skutočným objemovým alkoholometrickým titrom nepresahujúcim 15 % vol, iné ako šumivé víno | 50 000 hl2 | Albánsko5, Bosna a Hercegovina7, Chorvátsko3, Bývalá juhoslovanská republika Macedónsko4, Čierna Hora6, Srbsko8 alebo colné územie Kosova | Oslobodenie |ex 2204 21 94 |ex 2204 21 95 |ex 2204 21 96 |ex 2204 21 97 |ex 2204 21 98 |ex 2204 29 93 |ex 2204 29 94 ex 2204 29 95 ex 2204 29 96 ex 2204 29 97 ex 2204 29 98 |1 Jeden celkový objem prislúchajúci colnej kvóte na dovoz s pôvodom u zvýhodnených príjemcov.2 Objem tejto celkovej colnej kvóty sa zníži, ak sa zvýši objem individuálnych colných kvót uplatniteľných na poradové číslo 09.1588 pre určité vína s pôvodom v Chorvátsku.3 Prístup vína s pôvodom v Chorvátskej republike k tejto celkovej colnej kvóte podlieha predchádzajúcemu vyčerpaniu oboch individuálnych colných kvót stanovených v dodatkovom protokole o víne uzatvorenom s Chorvátskom. Tieto individuálne colné kvóty sú otvorené pre poradové čísla 09.1588 a 09.1589.4 Prístup vína s pôvodom v Bývalej juhoslovanskej republike Macedónsko k tejto celkovej colnej kvóte podlieha predchádzajúcemu vyčerpaniu oboch individuálnych colných kvót stanovených v dodatkovom protokole o víne uzatvorenom s Bývalou juhoslovanskou republikou Macedónsko. Tieto individuálne colné kvóty sú otvorené pre poradové čísla 09.1558 a 09.1559.5 Prístup vína s pôvodom v Albánskej republike k tejto celkovej colnej kvóte podlieha predchádzajúcemu vyčerpaniu oboch individuálnych colných kvót stanovených v dodatkovom protokole o víne uzatvorenom s Albánskom. Tieto individuálne colné kvóty sú otvorené pre poradové čísla 09.1512 a 09.1513.6 Prístup vína s pôvodom v Čiernej Hore k tejto celkovej colnej kvóte podlieha predchádzajúcemu vyčerpaniu individuálnej colnej kvóty stanovenej v protokole o víne uzatvorenom s Čiernou Horou. Táto individuálna colná kvóta je otvorená pre poradové číslo 09.1514.7 Prístup vína s pôvodom v Bosne a Hercegovine k tejto celkovej colnej kvóte podlieha predchádzajúcemu vyčerpaniu oboch individuálnych colných kvót stanovených v protokole o víne uzatvorenom s Bosnou a Hercegovinou. Tieto individuálne colné kvóty sú otvorené pre poradové čísla 09.1528 a 09.1529.8 Prístup vína s pôvodom v Srbsku k tejto celkovej colnej kvóte podlieha predchádzajúcemu vyčerpaniu oboch individuálnych colných kvót stanovených v protokole o víne uzatvorenom so Srbskom. Tieto individuálne colné kvóty sú otvorené pre poradové čísla 09.1526 a 09.1527.LEGISLATÍVNY FINANČNÝ VÝKAZ PRE NÁVRHY, KTORÉ MAJÚ ROZPOČTOVÝ VPLYV LEN NA STRANU PRÍJMOV1. NÁZOV NÁVRHU:Nariadenie Európskeho parlamentu a Rady, ktorým sa mení a dopĺňa nariadenie Rady (ES) č. 1215/2009, ktorým sa zavádzajú výnimočné obchodné opatrenia pre krajiny a územia zúčastňujúce sa na procese stabilizácie a pristúpenia k Európskej únii2. ROZPOČTOVÉ RIADKY:Kapitola a článok: 120Suma zahrnutá do rozpočtu na príslušný rok (2010): 14 079 700 000 EUR3. FINANČNÝ VPLYV( Návrh nemá finančný vplyvX Návrh nemá finančný vplyv na výdavky, ale má finančný vplyv na príjmy, a to s týmto účinkom:(v mil. EUR zaokrúhlené na 1 desatinné miesto)Rozpočtová položka | Príjmy[11] | 12-mesačné obdobie začínajúce od 01/01/2011 | [Rok n] |Článok 120 | Vplyv na vlastné zdroje | 0.3 |Stav po akcii |[n+1] | [n+2] | [n+3] | [n+4] | [n+5] |Článok … |Článok … |4. OPATRENIA PROTI PODVODOMV prípade podvodu alebo nespolupráce pri administratívnom overovaní dokladov o pôvode alebo v prípade nedodržania podmienok, ktorých dodržanie znamená oprávnenie na preferenčnú úpravu, Komisia môže prijať opatrenia na úplné alebo čiastočné pozastavenie úprav ustanovených v nariadení Rady (ES) č. 1215/2009.5. POZNÁMKYVýpočet finančného vplyvu je založený na tarifách MFN na úrovni HS2, vážených obchodom. Výpočet bol vykonaný na základe údajov z roka 2008.Vplyv na vlastné zdroje je vyjadrený ako čistá suma (t. j. vypočítaný odpočítaním 25 % nákladov na výber z hrubej sumy).Pokiaľ ide o preferenčnú úpravu pre zeleninu a ovocie, výpočet bol založený na úplnej eliminácii tarify. Skutočná strata je však len zlomkom uvedených súm, pretože preferenčné zaobchádzanie sa týka len špecifického prvku celkovej hodnoty MFN.Tabuľka 2: Hlavné kategórie dovozu do EÚ z Kosova podľa dovozného režimu a odhadovanej „straty“ na príjme EÚ z cla, rok 2008 (v miliónoch EUR a v %)HS2 | Dovoz do EÚ( | Preferenčný dovoz | Dovoz MFN-0 | Tarifa MFN(( | „Tarifná strata“ |v miliónoch EUR | v miliónoch EUR | v miliónoch EUR | % | v miliónoch EUR |Podsúčet | 64,2 | 8,7 | 54,8 | neuplatňuje sa | 0,4 |Ostatné dovozy HS2 | 13,9 | 0,4 | 13,3 | neuplatňuje sa | neuplatňuje sa |VŠETKY VÝROBKY | 78,1 | 9,2 | 68,1 | neuplatňuje sa | neuplatňuje sa |Zdroj: COMEXT a TRAINS. Poznámka: * Mínus dovoz v „neznámom“ režime. ** Vážená obchodom.[1] Ú. v. ES L 240, 23.9.2000, s. 1.[2] Ú. v. EÚ L 328, 15.12.2009, s. 1.[3] Podľa vymedzenia rezolúcie Bezpečnostnej rady OSN č. 1244/99.[4] Ú. v. ES L 240, 23.9.2000, s. 1.[5] Ú. v. EÚ L 328, 15.12.2009, s. 1.[6] Ú. v. EÚ L 233, 30.8.2008. s. 6.[7] Ú. v. EÚ L 28, 30.1.2010, s. 2.[8] Podľa vymedzenia rezolúcie Bezpečnostnej rady OSN č. 1244/99.[9] Ú. v. EÚ L 299, 16.11.2007, s. 1.[10] Ú. v. ES L 253, 11.10.1993, s. 1.[11] Pokiaľ ide o tradičné vlastné zdroje (poľnohospodárske poplatky, odvody z produkcie cukru, clá), uvedené sumy musia predstavovať čisté sumy, t. j. hrubé sumy po odpočítaní 25 % nákladov na výber.